
[bookmark: _Toc108011171][bookmark: _Toc230850082]I. fejezet
[bookmark: _Toc230850083]Bevezető rendelkezések
[bookmark: _Toc108011172][bookmark: _Toc230850084]A szabályzat célja
§
A jelen szabályzat (a továbbiakban: Szabályzat) célja, hogy meghatározza a Miskolci Egyetemen (továbbiakban: Egyetem) folyó doktori képzés eljárási és szervezeti szabályait.
[bookmark: _Toc108011173][bookmark: _Toc230850085]A Szabályzatra vonatkozó jogszabályok, valamint a Szabályzat hatálya
§
1. A Szabályzat céljaként megfogalmazott területekre kiterjedő alapvető jogszabályok, egyéb kötelező érvényű dokumentumok:
2011. évi CCIV. törvény a nemzeti felsőoktatásról (továbbiakban: Nftv).
2001. évi C. törvény a külföldi bizonyítványok és oklevelek elismeréséről.
2014. évi LXXVI. törvény a tudományos kutatásról, fejlesztésről és innovációról. 
2013. évi V. törvény a Polgári Törvénykönyvről (továbbiakban: Ptk).
87/2015 (IV.9.) Korm. rendelet a nemzeti felsőoktatásról szóló 2011. évi CCIV. törvény egyes rendelkezéseinek végrehajtásáról.
423/2012. (XII.29.) Korm. rendelet a felsőoktatási felvételi eljárásról.
387/2012. (XII.19.) Korm. rendelet a doktori iskolákról, a doktori eljárások rendjéről és a habilitációról.
51/2007.(III.26.) Korm. rendelet a felsőoktatásban résztvevő hallgatók juttatásairól és az általuk fizetendő egyes térítésekről.
137/2008. (V. 16.) Korm. rendelete az idegennyelv-tudást igazoló államilag elismert nyelvvizsgáztatásról és a külföldön kiállított idegennyelv-tudást igazoló nyelvvizsga bizonyítványok Magyarországon történő honosításáról.
MAB önértékelési szempontrendszere és eljárásrendje.
A Szabályzat személyi hatálya kiterjed az Egyetemen valamennyi doktori képzésben résztvevő személyre és szervezeti egységre.
A Szabályzat időbeli hatálya: a hatálybalépése napjától visszavonásig.
[bookmark: _Toc108011174][bookmark: _Toc230850086][bookmark: _Hlk87519312]A Szabályzatban használt egyes fogalmak meghatározásai
§	
1. egyetemi doktori tanács: a doktori képzés szervezésére és a fokozat odaítélésére a Szenátus által létrehozott testület, amely a doktori képzés tekintetében döntéshozatali jogosultsággal rendelkezik, különösen a képzésre való felvétel és a fokozat odaítélése tekintetében.
doktori iskola vezetője: a doktori iskola vezetője nemzetközi elismertséggel bíró törzstag egyetemi tanár, aki felelős az iskola tudományos színvonaláért és oktatási munkájáért. 
doktori iskola oktatói: azok a tudományos fokozattal rendelkező oktatók és kutatók és professor emeritusok és professor emeriták akiket a Doktori Iskola vezetőjének javaslatára – a Tudományági Doktori Tanács alkalmasnak tart a Doktori Iskola keretében oktatási, kutatási feladatok ellátására. 
tématerület vezető: a doktori iskolákban a Tudományági Doktori Tanács döntésén alapuló oktatási programok irányítója 
doktori téma: olyan kutatási részterület, amely alkalmas arra, hogy kidolgozása folyamatában a doktorandusz – a témavezető irányításával – elsajátítsa a tudományos módszerek alkalmazását, értékelhető tudományos eredményhez jusson, és erről tudományos közlemények, tudományos előadások, majd doktori értekezés formájában bizonyosságot adjon. A doktori témát a tudományági doktori tanács hagyja jóvá.
doktori téma kiírója: az a tudományos fokozattal rendelkező oktató, illetve kutató, akinek témahirdetését a tudományági doktori tanács jóváhagyta. A témakiírókkal szemben kiemelt elvárás az aktív kutatói tevékenység, azaz a téma meghirdetését megelőző 5 év tudományos közleményeinek mutatói haladják meg a doktori iskola fokozatszerzéshez előírt publikációs követelményeit. 
doktori téma vezetője: az a tudományos fokozattal rendelkező, aktív kutatói tevékenységet folytató – oktató – vagy kutató, továbbá professor emeritus/professor emerita akinek témahirdetését a Tudományági Doktori Tanács jóváhagyta, és aki ennek alapján – felelősen irányítja és segíti a témán dolgozó doktorandusz(ok) tanulmányait, kutatási munkáját, illetve a felkészülésüket a fokozatszerzésre. A vezetett aktív doktoranduszok száma nem lehet több hatnál, ahol a társtémavezetés fél doktorandusznak számít.
társtémavezető: szakmailag indokolt esetben a Tudományági Doktori Tanács által a témavezető mellett témavezetéssel megbízott személy. 
doktori értekezés: a doktorandusz által készített írásmű, alkotás vagy munka, amellyel bizonyítja, hogy a fokozat követelményeihez mért tudományos feladat önálló megoldására képes,
(2) doktori iskola: a doktori képzés szervezett kerete, amely biztosítja a tudományos fokozat megszerzésére történő felkészítést,
(3) évközi jegy: a hallgató évközi teljesítményének kifejezésére szolgáló érdemjegy, amely szorgalmi időszakban a tanulmányi és vizsgaszabályzatban meghatározott értékelési eljárás keretében szerezhető,
(4)  felmenő rendszer: képzésszervezési elv, amely alapján az új vagy módosított tanulmányi és vizsgakövetelményt azokra a hallgatókra lehet érvényesíteni, akik a bevezetését követően kezdték meg a tanulmányaikat, illetve azoktól, akik azt megelőzően kezdték meg tanulmányaikat, de választásuk alapján az új vagy módosított tanulmányi és vizsgakövetelmények alapján készülnek fel,
(5)  félév: minden év szeptember 1. napjától január 31. napjáig és február 1. napjától augusztus 31. napjáig tartó oktatásszervezési időszak;
(6) tanév: tizenkét hónapból álló oktatásszervezési időszak;
(7) fogyatékossággal élő hallgató (jelentkező): aki mozgásszervi, érzékszervi vagy beszédfogyatékos, több fogyatékosság együttes előfordulása esetén halmozottan fogyatékos, autizmus spektrum zavarral vagy egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzd;
(8) hátrányos helyzetű hallgató vagy jelentkező: az a beiratkozás (jelentkezés) során huszonötödik életévét be nem töltött személy, aki a gyermekek védelméről és a gyámügyi igazgatásról szóló törvényben meghatározottak szerint hátrányos helyzetűnek minősül;
(9) halmozottan hátrányos helyzetű hallgató vagy jelentkező: az a beiratkozás (jelentkezés) során huszonötödik életévét be nem töltött személy, aki a gyermekek védelméről és a gyámügyi igazgatásról szóló törvényben meghatározottak szerint halmozottan hátrányos helyzetűnek minősül;
(10) honlapon való közzététel: az információnak a honlapon mindenki számára elérhető tartományban való közzététele,
(11)  képzési ág: a képzési terület azon szakjainak összessége, amelyeknek a képzési tartalma a képzés kezdeti szakaszában azonos,
(12) képzési idő: az előírt kreditek, a végzettségi szint, szakképzettség megszerzéséhez szükséges, jogszabályban meghatározott idő;
képzési időszak: a képzési idő tagolása szorgalmi időszakra és a hozzá tartozó vizsgaidőszakra,
képzési program: az intézmény komplex képzési dokumentuma, amely
a) 	az alap-, mester- és osztatlan szak, valamint a felsőoktatási szakképzés, a szakirányú továbbképzési szak részletes képzési és tanulmányi követelményeit,
b) 	a doktori képzés tervét tartalmazza, a képzés részletes szabályaival, így különösen a tantervvel, illetve az oktatási programmal és a tantárgyi programokkal, valamint az értékelési és ellenőrzési módszerekkel, eljárásokkal és szabályokkal együtt,
konzultáció: a felsőoktatási intézmény oktatója által a hallgató részére biztosított személyes megbeszélés lehetősége, ideértve az elektronikus úton történő kommunikációt is.
kredit: a hallgatói tanulmányi munka mértékegysége, amely a tantárgy, illetve a tantervi egység vonatkozásában kifejezi azt a becsült időt, amely meghatározott ismeretek elsajátításához, a követelmények teljesítéséhez szükséges; egy kredit átlagosan harminc tanulmányi munkaórát jelent, a kredit értéke – feltéve, hogy a hallgató teljesítményét elfogadták – nem függ attól, hogy a hallgató a tudására milyen értékelést kapott,
résztanulmányok folytatása: ha a hallgató másik felsőoktatási intézményben vendéghallgatói jogviszony keretében szerez kreditet,
tanóra: a tantervben meghatározott tanulmányi követelmények teljesítéséhez az oktató személyes közreműködését igénylő foglalkozás (előadás, szeminárium, gyakorlat, konzultáció) amelynek időtartama legalább negyvenöt, legfeljebb hatvan perc, 
tudományterületek: a bölcsészettudományok, a hittudomány, az agrártudományok, a műszaki tudományok, az orvos- és egészségtudományok, a társadalomtudományok, a természettudományok és a művészetek, amelyek tudományágakra tagozódnak,
végbizonyítvány (abszolutórium): a tantervben előírt vizsgák eredményes letételének és – a disszertáció elkészítésének kivételével - más tanulmányi követelmények teljesítésének, illetve az előírt kreditpontoknak a megszerzését igazolja, amely minősítés és értékelés nélkül tanúsítja, hogy a hallgató a tantervben előírt tanulmányi és vizsgakövetelménynek mindenben eleget tett,
 vizsga: az ismeretek, készségek és képességek elsajátításának, megszerzésének - értékeléssel egybekötött - ellenőrzési formája,
kutatási terület: a tudományágon belüli, illetve a több tudományágat érintő, a doktori iskola működési kereteit tükröző, a program gerincét alkotó fő tevékenységi terület azonosítására szolgál,
 rövid mobilitási program: a hallgató mobilitási program keretében történő külföldi kutatási tapasztalatszerzése, melynek időtartama 5-60 nap,
 Jelen szabályzat vonatkozásában foglalkoztatásra irányuló jogviszonyban álló személynek minősülnek: az Egyetemmel munkaviszonyban, - ideértve a közfoglalkoztatási jogviszonyban állókat is -, megbízási vagy más munkavégzésre irányuló jogviszonyban álló személyek, az Egyetem professor emeritusai/emeritái, címzetes egyetemi/főiskolai tanárai, címzetes egyetemi/főiskolai docensei, továbbá az Egyetemről nyugdíjba vonult személyek, mint „belső tagok”, mindenki más „külső tag”.
kooperatív doktori képzés: olyan doktori képzés, amely során a doktorandusznak a doktori hallgatói jogviszonyával párhuzamosan, a doktori témájához kapcsolódó területen, legalább heti 20 óra munkaidőben
1. felsőoktatási intézménynél oktatói vagy kutatói munkakörben;
 egészségügyi szolgáltatónál, vagy
olyan egyéb szervezetnél kell foglalkoztatásban állnia, amely
rendelkezik a tudományos kutatásról, fejlesztésről és innovációról szóló 2014. évi LXXVI. törvény szerinti, a doktori képzés megkezdési időpontjától számítva három évnél nem régebben kiállított kutatás-fejlesztési minősítési szakvéleménnyel, vagy
munkáltatóként részt vett vagy részt vesz a Nemzeti Kutatási, Fejlesztési és Innovációs Hivatal által meghirdetett Kooperatív Doktori Programban vagy az Egyetemi Kutatói Ösztöndíj Program Kooperatív Doktori Programban, vagy
a doktori képzés kezdési időpontjától számítva három évnél nem régebben kutatás-fejlesztési támogatást nyert el a Nemzeti Kutatási, Fejlesztési és Innovációs Hivataltól.
kutatói kiválósági doktori képzés: olyan önköltséges doktori képzés, amelybe a doktorandusz akként kapcsolódik be, hogy projektalapú kutatási támogatási program keretében létrehozott doktori álláshelyen kerül teljes munkaidős foglalkoztatásra felsőoktatási intézménynél vagy a HUN-REN Magyar Kutatási Hálózatban, és ezzel párhuzamosan a doktori képzését a Kormány rendeletében meghatározott feltételeknek megfelelően folytatja.
[bookmark: _Toc108011175]A bizottsági tagok hibrid vagy online ülés esetén jogaikat személyes részvétel helyett elektronikus hírközlő eszköz igénybevételével is gyakorolhatják, amennyiben biztosított a részt vevő tagok személyazonosságának egyértelmű azonosítása, valamint a bizottsági tagok közötti kölcsönös, közvetlen és korlátozásmentes kommunikáció a teljes ülés időtartama alatt. Az elektronikus hírközlő eszköz útján megtartott ülésen elhangzottakat és a meghozott határozatokat oly módon kell rögzíteni, hogy azok tartalma utóbb egyértelműen visszakereshető és ellenőrizhető legyen. Az elektronikus ülés lebonyolítására alkalmazott platform a Microsoft Teams, amelynek használata során biztosítani kell az adatvédelemre és információbiztonságra vonatkozó hatályos jogszabályok betartását.
[bookmark: _Toc230850087][bookmark: _Toc108011176]II. fejezet
[bookmark: _Toc230850088]Általános rendelkezések
[bookmark: _Toc230850089]A doktori (PhD) fokozatról általában
§
1. Az Egyetem az 1. sz. mellékletben foglalt tudományterületeken, az azokon belüli tudományágakban folytat doktori (PhD) képzést és ítél oda doktori fokozatot. A doktori képzés az adott tudományterületen folyó mesterképzésre épül. Az Egyetem működési engedélye az 1. sz. mellékletben feltüntetett tudományterületeken folyó doktori képzésre terjed ki.
1. A doktori fokozat meghatározott tudományág magas színvonalú ismeretét, önálló kutatómunkára való alkalmasságot és annak új eredményekkel gazdagító művelését tanúsítja.
1. A doktori fokozat megszerzésére az Egyetem által szervezett csoportos doktori képzés keretében vagy egyénileg lehet felkészülni.
1. A doktori fokozatot az Egyetem Doktori Tanácsa ítéli oda. 
1. A doktori eljárás magyar vagy angol nyelven, illetve kérelemre részben, vagy egészében más, a Tudományági Doktori Tanács által engedélyezett idegen nyelven is lefolytatható. Az idegen nyelvű eljárásra vonatkozó kérelem magyarul vagy a kérelmezett nyelven nyújtható be.
1. A doktori eljárás bármely szakaszában, vagy bármely bizottságában nem vehet részt az, aki a pályázó közeli hozzátartozója (Ptk. 8:1. § (1) pont), vagy akitől az ügy tárgyilagos elbírálása egyéb okból nem várható el. Az összeférhetetlenségi okot legkésőbb az eljárás megindulásakor a kérelmező, vagy akinek az összeférhetetlenségről tudomása van bejelentheti, az érintett pedig bejelenteni köteles.
1. Az illetékes kar dékáni hivatala a jelölt tudomására hozza az eljárásban résztvevők névsorát és ennek ismeretében a jelölt nyilatkozik, hogy bármelyikük esetében fennáll-e összeférhetetlenségi ok. 
1. A doktori képzés, valamint a doktori fokozat szerzése csak a képzésre, illetve a fokozatszerzésre akkreditált Doktori Iskola keretében folyhat.

5. §
1. A törzstagság feltételeire vonatkozóan irányadóak az Nftv-ben, a doktori iskolákról, a doktori eljárások rendjéről és a habilitációról szóló 387/2012. (XII. 19.) Korm. rendeletben foglaltak. A minőségelvű követelményeket a doktori iskolák működési szabályzata határozza meg. A működő doktori iskolák új törzstagjaira a doktori iskola törzstagi értekezlete tesz javaslatot az Egyetem Doktori Tanácsának.

6. §
1. Új doktori iskola létesítését legalább hét törzstag kezdeményezheti. A doktori iskola folyamatos működését minimum hét törzstag biztosítja. A törzstagok többsége egyetemi tanár. Egy személy egyidejűleg csak egy doktori iskolában lehet törzstag. A több tudományágban működő doktori iskolában legalább kilenc törzstagnak, tudományáganként legalább három törzstagnak kell lennie, akik többsége egyetemi tanár és kutatási tevékenységüket az adott tudományágban fejtik ki. A törzstagokra vonatkozóan egyebekben irányadóak a 387/2012. (XII.19.) Korm. rendeletben foglaltak.  A törzstagok készítik elő a doktori iskola alapításának dokumentumait.
1. A doktori iskolák egy, vagy több doktori programon belül meghatározott tématerületekhez tartozó témákra fogadnak jelentkezőket. Amennyiben a doktori iskola csak egy doktori programmal rendelkezik, akkor ennek a vezetője a doktori iskola vezető, és a program a doktori iskola működési területeként megjelölt tudományágat képviseli.
1. A Doktori Iskola általános képviseletét a Doktori Iskola vezetője látja el, akit a Doktori Iskola egyetemi tanár törzstagjai közül, a törzstagok többségének javaslata alapján az Egyetem Doktori Tanácsa választja, és a rektor nevezi ki legfeljebb öt éves időtartamra, és menti fel. A kinevezés többször meghosszabbítható. A megbízásról megbízólevél kerül kiállításra. A Doktori Iskola vezetője olyan, nemzetközi szinten elismert törzstag egyetemi tanár, aki felelős az iskola tudományos színvonaláért és képzési tevékenységéért.
1. A doktori iskolák működési szabályzatot alkotnak, melyet a Szenátus fogad el, illetve a jogszabályi rendelkezések szerint működési szabályzatba utalt témakörökön túlmenően ügyrendet alkothatnak, melyet az Egyetem Doktori Tanácsa hagy jóvá.  
1. Doktori iskola létesítéséről és megszüntetéséről a Szenátus dönt az Nftv. és a 387/2012. (XII.19.) Korm. rendelet előírásainak figyelembevételével, a rendeletben foglalt létesítési dokumentumok vizsgálata alapján.
1. A doktori iskola hiteles, az iskolát érintő történések függvényében folyamatosan, de legalább havonta frissített honlapot működtet. A honlapon elérhetők a doktori iskola alapdokumentumai (működési szabályzat, illetve ügyrend, képzési program, minőségbiztosítás). A doktori képzésről és fokozatszerzésről a doktori iskola a honlapon évente rendszeres tájékoztatást ad.

7. §
1. Az Egyetem Doktori Tanácsának létszáma legalább 21 fő. A doktori tanács valamennyi tagjának – a doktorandusz képviselők kivételével - tudományos fokozattal kell rendelkeznie. Az Egyetem Doktori Tanácsa tagjainak kiválasztásánál biztosítani kell, hogy a tagok egyharmada az Egyetemmel ne álljon munkajogviszonyban.  A Tanács összetételénél törekedni kell a doktori iskolák arányos képviseletére. Az Egyetem professor emeritusa és professor emeritája az Egyetemmel foglalkoztatási jogviszonyban álló személynek minősül. Szavazati jogú tagok kizárólag olyan személyek lehetnek – a doktorandusz képviselő kivételével -, akik a törzstagság feltételeinek megfelelnek. 
Az Egyetem Doktori Tanácsának megbízatásánál fogva tagja valamennyi Tudományági Doktori Tanács elnöke, valamint a doktori ügyekkel megbízott rektorhelyettes.
A Tanács tagjait, továbbá a tagok esetleges helyettesítése céljából, doktori iskolánként egy-egy póttagot, a Szenátus döntése alapján a rektor bízza meg. A megbízatás időtartamára a (4) bekezdésben foglaltak irányadók. A megbízásról megbízólevelet kell kiállítani.
Az elnök, az elnökhelyettes és a tagok megbízatása legfeljebb öt évre szól, Az elnök, az elnökhelyettes és a tagok újra megbízhatóak. Az Egyetem Doktori Tanácsának üléseire állandó meghívott a ME-DÖK által delegált egy doktorandusz képviselő, aki szavazati joggal jogosult az üléseken részt venni.
Az Egyetem Doktori Tanácsának elnöke egyetemi tanár vagy professor emeritus/professor emerita. Az elnököt és elnökhelyettest a tagok közül a rektor bízza meg.
Az Egyetem Doktori Tanácsa általában a doktori képzés és a doktori eljárás elvi kérdéseiben foglal állást, biztosítva azt, hogy a megítélés színvonala az Egyetem valamennyi doktori iskolájában egységes legyen. 

1. véleményezi a doktori iskolák létesítési javaslatát,
tudományági doktori tanácsot hoz létre,
megválasztja a doktori iskolák vezetőit, a törzstagokat és félévente (áprilisban és októberben) ellenőrzi a doktori iskolák működésének a jogszabályokhoz illeszkedő megfelelését, valamint a törzstagok publikációs teljesítményét a nyilvános adatbázisok felhasználásával,
dönt a doktori képzésre való felvételről, az állami doktori ösztöndíjak odaítéléséről, valamint doktorandusz hallgatók más felsőoktatási intézményből történő átvételéről, továbbá engedélyezi, ill. meghatározza a doktorandusz hallgatók más képzési formába történő átvételét és feltételeit,
dönt a doktori képzésre történő felvétel, a jogszabályokban, ill. szabályzatban foglalt feltételeken túli, további követelményeiről, dönt a doktori fokozat odaítéléséről vagy a sikertelen eljárás lezárásáról, dönt a doktori fokozat visszavonásáról,
elbírálja a doktori értekezés benyújtására nyitva álló határidő (komplex vizsgát követő három év) meghosszabbítására irányuló méltányossági kérelmet, 
megbízza a Tudományági Doktori Tanács elnökét, helyettesét és tagjait,
a Tudományági Doktori Tanács javaslata alapján meghatározza, hogy a külföldi állampolgár milyen feltételek mellett vehet részt a doktori képzésben,
véleményezi a Szenátus részére a rektornak, a Tudományági Doktori Tanácsnak a tiszteletbeli doktori cím adományozására tett előterjesztéseit, 
dönt külföldön szerzett tudományos fokozat honosításáról,
ellenőrzi a Doktori Szabályzat és a doktori iskolák működési szabályzatának, illetve ügyrendjének végrehajtását,
véleményezi a doktori iskolák működési szabályzatát és jóváhagyja a doktori iskolák ügyrendjét, 
határozatot hoz a hallgatói jogviszony megszüntetéséről, 
javaslatot tesz a Szenátus részére a doktori képzés működési feltételeit szolgáló doktori képzési támogatás biztosítására, 
rendszeresen, minimum évente értékelést készít a Szenátusnak a doktori iskolák működéséről, értékeli az Egyetemen folyó doktori képzést és fokozatszerzést,
szükség esetén javasolja a Szenátusnak a doktori iskola, doktori oktatási program felfüggesztését, illetve megszüntetését,
jóváhagyja a tudományági doktori tanácsok éves beszámolóit a doktori iskolákra jutó doktori képzési támogatás felhasználásáról. 
Az Egyetem Doktori Tanácsa az Egyetem rendelkezésére álló állami ösztöndíjas                           keretszámokat az Országos Doktori Tanács ösztöndíjas keretelosztás elvei és számítása elnevezésű algoritmusa alapján osztja el az egyes doktori iskolák között.
Az Egyetem Doktori Tanácsa határozatképes, ha a szavazati jogú tagok több mint fele jelen van. A távollévő személyt a helyettesítés céljából megválasztott póttagok egyike képviselheti. A helyettes az ülésen szavazati joggal jogosult részt venni. Az Egyetem Doktori Tanácsa személyi vonatkozású döntéseit titkos igen/nem szavazással, egyszerű többséggel hozza. Szavazategyenlőség esetén, - kivéve titkos szavazást igénylő kérdések- az elnök szavazata dönt. Egyéb állásfoglalást ugyanilyen feltételekkel, nyílt szavazással alakít ki. A tanács szükség szerint, de legalább félévente kétszer ülésezik személyesen vagy hibrid, illetve online formában, összehívásáról az elnök gondoskodik. Az Egyetem Doktori Tanácsa üléseiről jegyzőkönyv készül, melyet az elnök aláírásával hitelesít. A határozatokat írásba kell foglalni, és az érintetteknek meg kell küldeni. 
Hibrid vagy online ülés esetén a titkos szavazást igénylő kérdésekben kizárólag a szavazatok titkosságát biztosító online rendszer használatával bonyolítható le a szavazás. Egyebekben az ülésre vonatkozóan a (9) bekezdésben foglalt szabályok alkalmazandók.

8. §
1. Az Egyetem Doktori Tanácsa egyes hatásköreinek gyakorlására tudományági doktori tanácsok működnek.  
1. A Tudományági Doktori Tanács elnökére, elnökhelyettesére és tagjaira a doktori iskolák törzstagjai tesznek javaslatot. Az elnök és az elnökhelyettes személyéről a kari tanács véleményt nyilvánít. A Tudományági Doktori Tanács elnökét, elnökhelyettesét és tagjait – az Egyetem Doktori Tanácsának vélemény-nyilvánító szavazata után – az Egyetem Doktori Tanácsának elnöke bízza meg és menti fel.
1. A Tudományági Doktori Tanács létszáma legalább 7 fő. A (4) bekezdésben foglalt tag kivételével a tanács valamennyi tagjának doktori (PhD) vagy azzal egyenértékű tudományos fokozattal kell rendelkeznie. Szavazati jogú tagjai – a doktorandusz képviselő kivételével - kizárólag olyan személyek lehetnek, akik a törzstagság feltételeinek megfelelnek. Más egyetemmel közösen szervezett programok esetén biztosítani kell a társegyetemek szakmai képviseletét is.
1. A Tudományági Doktori Tanács tagja az adott tudományágban doktori képzésben részt vevő doktoranduszok által választott egy képviselő. A hallgatói képviselő a doktori tanács ülésein szavazati joggal vesz részt. Ezen képviselő megbízatása egy tanulmányi évre szól.
1. A Tudományági Doktori Tanács tagjainak legalább 1/3-a az Egyetemmel munkajogviszonyban nem álló, doktori (PhD), vagy azzal egyenértékű tudományos fokozattal rendelkező személy.
1. A Tudományági Doktori Tanács elnöke egyetemi tanár, lehetőleg a Doktori Iskola vezetője.
1. A Tudományági Doktori Tanács elnökének és - a (4) bekezdésben foglalt kivétellel - tagjainak megbízatása legfeljebb öt évre szól. Az elnök és a tagok újraválaszthatók.

1. kijelöli és felkéri a doktori képzésre jelentkezők felvételi bizottságának tagjait,
1. kijelöli és felkéri a komplex vizsga bizottságának tagjait, értesíti a jelöltet,
1. a doktori iskola működési szabályzatában rögzíti a komplex vizsga követelményeit és eljárásrendjét, 
1. a doktori program meghirdetésekor – a doktori iskola működési szabályzatában meghatározott módon - közzéteszi a komplex vizsga követelményeit,
1. a komplex vizsgát követően dönt a képzési és kutatási szakasz sikeres teljesítéséről, vagy annak sikertelen lezárásáról,
1. kijelöli a disszertáció bírálóit, a bíráló bizottság elnökét és többi tagját,
1. a benyújtott disszertáció alapján dönt a fokozatszerzési eljárás megindításáról, ideértve az idegennyelvű eljárás engedélyezését is,
1. dönt a kreditelismerésekről, felmentésekről,
1. a bírálóbizottság véleménye alapján dönt a doktorandusz zárt védés iránti kérelméről,
1. működési szabályzatában meghatározza a doktori fokozatszerzés idegen nyelvi követelményeit, a nyelvi követelmények teljesítéséhez elfogadott valamennyi idegen nyelv felsorolását, valamint ebből a felsorolásból kijelölhet egy, a tudományterület műveléséhez elengedhetetlen olyan idegen nyelvet, amelynek ismerete a fokozatszerzéshez szükséges,
1. kialakítja a kutatási tématerületekhez kapcsolódó oktatási programokat,
1. jóváhagyja a doktoranduszok doktori témáit,
1.  jóváhagyja a doktori téma kiírója témahirdetését,
1. végzi a képzés közbeni teljesítményértékelést,
1. kijelöli – a Doktori Iskola vezetője véleményének figyelembevételével - a doktori témakiírók, a témavezetők és a doktori iskolában részt vevő oktatók és kutatók személyét,
1. dönt a meghirdethető oktatási programokról, a doktori képzés meghirdetéséről és gondoskodik ezek nyilvánosságra hozataláról,
1. javaslatot tesz a doktori képzésre történő felvétel, a jogszabályokban, ill. szabályzatban foglalt feltételeken túli, további követelményeire,
1. javaslatot tesz a doktori képzésbe történő felvételre és az állami doktori ösztöndíjak odaítélésére,
1. javaslatot tesz arra, hogy külföldi állampolgárok – figyelemmel a jogszabályok vonatkozó rendelkezéseire – milyen feltételek mellett vehetnek részt a doktori képzésben,
1. elbírálja a képzésben résztvevők passzív félévekre vonatkozó kérelmeit,
1. dönt a külföldi részképzés keretében végzett tevékenység engedélyezéséről és beszámításáról, valamint a rövid mobilitási program keretében teljesített kutatási tevékenység beszámolójának elfogadásáról és kutatási kredittel történő elismeréséről,
1. engedélyezi a doktori képzéshez illeszkedő szakterületen a párhuzamos képzésben való részvételt,
1. dönt az áthallgatással kapcsolatos kérdésekben, különös tekintettel a (külső) befogadó intézmény által támasztott feltételekre,
1. javaslatot tesz a doktori (PhD) fokozat odaítélésére vagy a sikertelen eljárás lezárására,
1.  javaslatot tesz külföldön szerzett tudományos fokozat honosítására,
1. kérelem alapján javaslatot tesz az Egyetem Doktori Tanácsának kitüntetéses doktorrá avatásra, valamint - oktatási szervezeti egységek kezdeményezése alapján - a kari tanácsnak a tiszteletbeli doktori (Dr.h.c.) cím adományozására,
1. nyilvántartást vezet a doktori fokozatot szerzett személyek első elhelyezkedéséről,
1. dönt a doktori képzés támogatása céljából a Doktori Iskola rendelkezésére bocsátott anyagi eszközök felosztásáról,
1. dönt a „törzstag emeritus/emerita” cím adományozásáról és azt közzéteszi a doktori adatbázisban,
1. [bookmark: _Hlk153188280]dönt a témavezető, indokolt esetben a társtémavezető személyéről, valamint a felelős témavezető személyének megváltoztatásáról,
1. javaslatot tesz az illetékességébe tartozó idegennyelvű önköltséges képzésben az önköltség díjára,
1. dönt az idegen nyelven kiállított okiratok és bizonyítványok nem hiteles fordításának elfogadása kérdésében,
1. dönt a műhelyvita és a nyilvános vita hibrid vagy online formában történő megtartásáról,
1. dönt új tantárgyak a képzési programba történő felvételéről,
1. dönt a fogyatékossággal élő doktori képzésre jelentkező, valamint doktori képzésben részt vevő hallgató „A Miskolci Egyetemen fogyatékossággal élő hallgatók előnyben részesítési szabályzata”-ban foglaltak szerinti kedvezményben vagy mentességben részesítéséről.
A Tudományági Doktori Tanács akkor határozatképes, ha a szavazati jogú tagok több mint fele jelen van. Személyi vonatkozású döntéseit titkos igen/nem szavazással, egyszerű többséggel hozza. Szavazategyenlőség esetében – kivéve a titkos szavazást igénylő kérdések - az elnök szavazata dönt. Egyéb állásfoglalást ugyanilyen feltételekkel, nyílt szavazással alakít ki. A tanács üléseiről jegyzőkönyv készül, amelyet az elnök aláírásával hitelesít.
A Tudományági Doktori Tanács üléseit személyesen vagy hibrid illetve online formában tartja. A titkos szavazást igénylő kérdésekben kizárólag a szavazatok titkosságát biztosító online rendszer használatával bonyolítható le a szavazás. Egyebekben az ülésre vonatkozóan az 7.§ (9) bekezdésben foglalt szabályok alkalmazandók.

9. §
1. Az Egyetem által szervezett doktori képzés a doktori fokozat eléréséhez szükséges tudásszint /ismeretanyag/ és tudományos kutatói gyakorlat megszerzését segíti elő.
1. A doktori képzés állami (rész)ösztöndíjas és önköltséges képzés keretében folyik.
1. A felvétel részletes szabályait a 12. sz. melléklet 1. §-a tartalmazza.
1. A doktori képzési tervet, a számonkérési rendet a doktori iskolák működési szabályzata, illetve ügyrendje tartalmazza.
1. A doktori képzés megszervezhető teljes idejű és részidős képzésként. A teljes idejű képzés (a képzési és kutatási szakaszban) félévenként legalább negyven tanórából áll.
1. A doktori képzés, az első „képzési és kutatási”, és sikeres komplex vizsga után a második „kutatási és disszertációs”, legfeljebb 4-4 féléves szakaszokra tagolódik. A második szakasz része a disszertáció elkészítése, melynek beadásával elkezdődik a fokozatszerzési eljárás. 
1. A doktori képzésben legalább 240 kreditet kell teljesíteni. A komplex vizsga letétele alól felmentés nem adható.
1. A doktorandusznak a komplex vizsgát követő három éven belül a doktori szabályzatban meghatározottak szerinti doktori értekezést kell benyújtania. Ez a határidő különös méltányosságot érdemlő, az Nftv. 53. § (4) bekezdésben szabályozott esetekben (szülés, továbbá baleset, betegség vagy más váratlan ok miatt, önhibáján kívül nem tud eleget tenni kötelezettségeinek) legfeljebb egy évvel meghosszabbítható. A fokozatszerzési eljárásban a hallgatói jogviszony szünetelése legfeljebb két félév, a doktorandusz szülésére tekintettel legfeljebb hat félév lehet.
1. A doktorandusz külföldi részképzésre is pályázhat. A részképzésben olyan, a témavezető által javasolt és a Tudományági Doktori Tanács által jóváhagyott munkaprogram alapján vehet részt, amely biztosítja az adott tanulmányi időszak érvényességét az elfogadott doktori képzési programjában. 
1. A külföldi részképzés idején a doktorandusznak maximum hat hónapos kint-tartózkodás esetén folyósítandó az ösztöndíj, hat és tizenkét hónap közötti időintervallum esetén a Tudományági Doktori Tanács dönti el, hogy a doktorandusz továbbra is részesül-e a támogatásban. Tizenkét hónapnál hosszabb külföldi részképzés az anyaintézmény által nem finanszírozható.
1. A doktorandusz a tanulmányi kötelezettségeinek keretében a heti teljes munkaidő húsz százalékának megfelelő időtartamban az intézmény oktatási, tudományos tevékenysége körében munkavégzésre kötelezhető.
1. A doktorandusz által doktorandusz hallgatói munkaszerződés alapján végzett munka ideje – a húsz százalék időtartamú munkavégzéssel együtt – egy félév átlagában nem haladhatja meg a heti teljes munkaidő ötven százalékát.
1. A doktorandusz munkaidő-beosztását oly módon kell meghatározni, hogy vizsgázási és a vizsgára történő felkészülési kötelezettségeinek eleget tudjon tenni.
1. A munkadíj havi összege, a teljes munkaidő ötven százalékának megfelelő idejű foglalkoztatás esetén nem lehet kevesebb, mint a legkisebb kötelező munkabér (minimálbér), eltérő idejű foglalkoztatás esetén ennek időarányos része.
A doktorandusz témavezető segítségével végzi tevékenységét. A témavezető feladatai:
1. a doktorandusszal személyes munkakapcsolatot alakítson ki, amelynek keretében felügyeli, irányítja és segíti a jelölt kutatómunkáját,
1. segíti a jelöltet kutatási tervének kialakításában és közösen megállapított menetrend szerint munkakapcsolatot tart vele,
1. rendszeresen beszámoltatja a jelöltet kutatómunkája alakulásáról, a felmerült problémákról, nehézségekről, illetve azok kezelési módjáról. A témavezető véleményezi a jelöltnek a doktori iskola számára készített beszámolóját, amiben jeleznie kell, ha a jelölt munkájában bármilyen késés, lemaradás következik be, illetve, ha úgy látja, hogy a jelölt az előírt határidőn belül nem tudja sikeresen teljesíteni vállalt kutatási tervét,
1. a komplex vizsgára írásban értékeli a jelölt munkáját, megszerzett képességeit és a kutatási témájában tett előrehaladását,
1. szavazati jog nélkül jelen van doktorandusza komplex vizsgáján,
1. írásban véleményezi a doktorjelölt értekezését és nyilatkozik annak benyújthatóságáról, 
1. részt vesz a jelölt munkahelyi vitáján és az értekezés nyilvános védésén,
1. a témavezetett hallgató publikációs tevékenységének támogatása.
Az abszolutórium tanúsítja azt, hogy a doktorandusz a „képzési és kutatási”, és a „kutatási és disszertációs” szakaszban a jogszabályban és a szabályzatban foglalt követelményeket teljesítette és az előírt 240 kreditpontot megszerezte. Ezt a dokumentumot a hallgató kérésére a tudományági doktori tanács hagyja jóvá és adja ki. A hallgató jogviszonya és ösztöndíja az abszolutórium megszerzését magába foglaló félév végéig érvényben marad. 

9/A.§
1. A kiválósági doktori képzésre első alkalommal a 2025/2026. tanév II. félévében hallgatói jogviszonyt létesítő doktoranduszok jelentkezhetnek.
1. A Miskolci Egyetem és a doktorandusz hallgató közötti szerződésben rögzíteni kell a) a felsőoktatási intézmény és a doktorandusz kötelezettségeit, így különösen aa) a képzés kötelező tanóraszámát, ab) a belső témavezető személyét, továbbá ac) a disszertáció témáját, b) a kutatói kiválósági doktori képzés önköltségét, amely nem lehet magasabb 500 000 Ft/évnél. 
1. A kutatói kiválósági doktori képzés megszervezése során az (2) bekezdés szerinti szerződésben a felek eltérhetnek a doktori iskola szabályzatától. Ekkor a hallgató tanóráira vagy oktatási kötelezettségeire vonatkozóan a doktori szabályzat helyett a hallgatói szerződésben előírtakat kell alkalmazni.

9/B.§
1. Kooperatív doktori képzésre első alkalommal a 2025/2026. tanév I. félévben hallgatói jogviszonyt létesítő doktoranduszok jelentkezhetnek, a szabályzat 15. számú mellékletében foglalt jelentkezési lap felhasználásával.
1. Ha a kooperatív doktori képzésben részt vevő magyar állami ösztöndíjas doktorandusz nem szerzi meg az általa folyatott, magyar állami ösztöndíjjal támogatott doktori képzésben a jogviszonya létesítését követő hat éven belül az oklevelet, köteles a magyar állam részére visszafizetni az adott képzésére tekintettel a számára folyósított ösztöndíja tizedrészének – évente a Központi Statisztikai Hivatal által megállapított éves átlagos fogyasztóiár-növekedés mértékével növelt – összegét. 
1. A (2) bekezdés szerinti hatéves határidő egy naptári félévvel meghosszabbodik minden olyan félév után, amely esetében a doktorandusz hallgatói kötelezettségeinek az Nftv. 45. § (2) bekezdés c) pontja alapján nem tudott eleget tenni és a felsőoktatási intézmény a hallgatói jogviszonya szünetelését engedélyezte: A felsőoktatási intézmény a hallgató kérelmére engedélyezheti a hallgatói jogviszony szünetelését a már megkezdett képzési időszak végéig, az adott képzési időszakra vonatkozóan feltéve, hogy a hallgató a hallgatói jogviszonyból eredő kötelezettségeinek szülés, továbbá baleset, betegség vagy más váratlan ok miatt, önhibáján kívül nem tud eleget tenni.
1. Gyermekenként három naptári évvel meghosszabbodik az (2) bekezdés szerinti hatéves határidő, ha a doktorandusznak a hallgatói jogviszonya alatt gyermeke születik vagy gyermeket fogad örökbe. 
1. Az (2) bekezdésben meghatározott visszafizetési kötelezettségre az Nftv. 48/Q. §, valamint a 48/S. § rendelkezéseit kell alkalmazni. 
1. Ha a doktori képzésben részt vevő állami ösztöndíjas doktorandusz az oklevelét a hallgatói jogviszonya létesítését követő négy évnél rövidebb időn belül szerzi meg, az oklevélszerzéssel jogosulttá válik a négyéves képzésre számított ösztöndíjának számára még meg nem fizetett részére. 
1. Az (6) bekezdés szerinti doktorandusz felsőoktatási intézményét az oklevélszerzéstől a négyéves képzésre számított képzési normatívának a részére még meg nem fizetett része megilleti. 

10. §
1. Az első négy félévet kitevő képzési és kutatási szakaszban a doktorandusz a választott témájához kötődő elméleti és gyakorlati képzésben vesz részt, a disszertáció témáját megalapozó információgyűjtést, irodalomkutatást, valamint ezek alapján új eredmények elérésére alkalmas saját kutatások végzéséhez szükséges feltételeket teremt és a kialakított kutatási hátterével önálló munkát végez. Eredményeiről a doktori iskola által meghatározott beszámolási rendszerben, valamint nyilvánosan elérhető publikációs lehetőségeken keresztül ad számot. Tevékenységét a témavezető irányítása és felügyelete mellett fokozatosan növekvő önállósággal végzi. A doktori képzés célkitűzéseinek megvalósítása terén elért eredményeit, megszerzett képességeit és alkalmasságát a negyedik aktív félév végén szervezett komplex vizsgán bizonyítja.
1. A második négy féléves kutatási és disszertációs szakaszban a doktorandusz alapvetően kutatómunkát végez, kutatási eredményeit publikálja, elkészíti a tudományos műhelyvitára alkalmas értekezését.
1. A doktorandusznak tanulmányi, kutatási és publikációs krediteket kell gyűjtenie. 
1. A doktorandusznak a komplex vizsgára történő jelentkezéskor igazolnia kell legalább 90 kredit összegyűjtését. A kutatási és disszertációs szakaszt az a doktorandusz kezdheti meg, aki sikeres komplex vizsgát tett, négy lezárt félévvel rendelkezik és az első négy félév alatt legalább 120 kreditet és ezen belül valamennyi tanulmányi kreditet összegyűjtötte.
Tanulmányi kreditek (min.: 40 kredit)
1. A doktorandusz a tanulmányi krediteket tantárgyak teljesítésével szerzi. A vizsgákra maximum 10 kredit adható. A tantárgyakat és az azokra adható kreditek értékét a doktori iskola működési szabályzata tartalmazza. A tantárgyakat a doktori iskolák által félévente hirdetett lista alapján lehet választani.
1. A doktorandusz más doktori iskolában meghirdetett szabadon választott tárgyat is felvehet.
1. A doktoranduszok számára meghirdetett tantárgyakat a mesterképzési szakon tanulmányokat folytató hallgatók az utolsó tanévük tanulmányaival párhuzamosan felvehetik. A tantárgyakat és az azokra adható kreditek értékét a doktori iskolák működési szabályzata tartalmazza. A tantárgyakat a doktori iskolák által félévente hirdetett lista alapján lehet választani. A PhD képzésbe történő sikeres felvételi esetén, a felvételi döntéssel egyidejűleg az érintett hallgató mesterképzésben szerzett kreditjei elismerésre kerülnek.
Kutatási és publikációs kreditek
1. Tanszéki kutatáshoz kapcsolódó kutatási együttműködés, az elvégzett kísérleti és vizsgálati munka feldolgozott eredményeinek beszámolójelentések formájában történő bemutatásával. Félévenkénti maximális értéke 5 kredit. 
1. Publikációs tevékenységek és az azokra adható kreditek értékét a doktori iskola működési szabályzata tartalmazza. Csak saját eredményeket tartalmazó lektorált folyóiratcikkek, konferencia cikkek, illetve könyvfejezetek vehetők figyelembe, amelyek nyomtatott, vagy elektronikus formában nyilvánosan elérhetőek. 
1. A disszertációs témában végzett önálló kutatás, amely eredményeiről félévente a doktori iskolához leadott írásos és szakmailag bírált dolgozatban, valamint az ehhez kapcsolódóan megrendezett kutatószemináriumon ad számot. Félévenkénti maximális értéke az első szakaszban 15, a második szakaszban 20 kredit.
1. Oktatási tevékenységben való közreműködésért félévente maximum óránként 1 kredit, maximum 5 kredit adható.
1. A doktoranduszok rövid mobilitási program (5-60 nap) keretében történő külföldi kutatási tapasztalatszerzésére, - beszámoló bemutatásával -, maximálisan 5 kutatási kredit adható a doktori iskolák működési szabályzataiban foglaltak szerint. A rövid mobilitási program keretében tartott konferencia előadás kredittel történő elismerésének lehetőségéről a doktori iskolák működési szabályzata rendelkezik.

11. §
1. A doktori képzés kutatási és disszertációs szakaszába bekapcsolódhat az is, aki a fokozatszerzésre egyénileg készült fel, feltéve, hogy teljesítette a felvétellel kapcsolatos, valamint a kutatási eredményekkel kapcsolatos, a szabályzat 12. sz. melléklet 1. §-ban foglalt követelményeket.   A felvételi jelentkezést a tárgyév április 15-ig, vagy november 15-ig lehet benyújtani. A kijelölt felvételi bizottság támogató véleménye alapján folytatható le a komplex vizsga, amelynek sikeressége esetén a jelölt automatikusan megkapja a 120 kreditpontot. Emellett további kreditpontok jóváírására is van lehetőség. A kutatási és disszertációs szakasz az Egyetem Doktori Tanácsának felvételi döntésével kezdődik.

12. §
1. A komplex vizsgára történő bocsátás feltétele: a doktori képzés „képzési és kutatási szakaszában” legalább 90 és ezen belül valamennyi tanulmányi kredit megszerzése.
1. A komplex vizsga két fő részből áll:
1. elméleti rész: a doktorandusz számot ad a tudományág szakirodalmában való tájékozottságáról, aktuális elméleti és módszertani ismereteiről. Legalább két tárgyból/témakörből tesz vizsgát, a tárgyak/témakörök listáját a doktori iskola képzési terve tartalmazza. A vizsgának lehet írásbeli része is.
1. disszertációs rész: a doktorandusz beszámol kutatási eredményeiről, ismerteti a doktori képzés második szakaszára vonatkozó kutatási tervét, valamint a disszertáció elkészítésének és az eredmények publikálásának ütemezését. A tudományos kutatási beszámolóját és tervét a doktorandusz előadásban és – a vizsgát megelőzően – írásban is ismerteti. Az írásos beszámoló terjedelmi és formai követelményeit az adott doktori iskola határozza meg.
A komplex vizsgát nyilvánosan, bizottság előtt kell letenni. A vizsgabizottság legalább három tagból áll, a tagok legalább egyharmada nem áll foglalkoztatásra irányuló jogviszonyban a doktori iskolát működtető intézménnyel. 
A vizsgabizottság elnöke az Egyetem egyetemi tanára, vagy habilitált egyetemi docense, habilitált főiskolai tanára, Professor Emeritusa, Professor Emeritája vagy tudomány doktora, MTA doktora címmel rendelkező oktatója, kutatója. 
A vizsgabizottság valamennyi tagja tudományos fokozattal rendelkezik. Abban az esetben, amennyiben a fokozatszerzéshez szükséges második idegen nyelv a tudományterület művelésére alkalmas ismeretének a bizonyítása a komplex vizsga keretében történik, a vizsgabizottság elnökének és kérdező tagjának az adott nyelv ismeretével kell rendelkeznie.
A jelölt témavezetője nem lehet tagja a bizottságnak, de köteles előzetesen írásban és komplex vizsgán szóban értékelni a doktorandusz munkáját.
A komplex vizsga további részleteit és lefolytatásának módját a doktori iskolák működési szabályzata tartalmazza. Lefolytatásának időpontja az adott vizsgaidőszak.
A komplex vizsgát személyesen vagy hibrid formában lehet megtartani. Hibrid vizsgát a TDT engedélyezhet. Hibrid vizsga esetében az elnök és a doktorandusz személyesen van jelen, a bizottság egy, vagy többi tagja online csatlakozik. Online komplex vizsgára vagy a komplex vizsga kijelölttől más időpontban való tartására rektori méltányossági kérelmet kell előterjeszteni a TDT javaslatával az oktatási feladatokért felelős rektorhelyettesnél, amelyre csak kivételes esetben a hallgatón kívül álló körülményekre való hivatkozással kerülhet sor. A titkos szavazást kizárólag a szavazatok titkosságát biztosító online rendszer használatával kell lebonyolítani. A komplex vizsgáról felvett jegyzőkönyvet a vizsgabizottság elnöke hitelesíti. Egyebekben a komplex vizsgára vonatkozóan a jelen szakaszban foglalt szabályok alkalmazandók.
A vizsgabizottság külön-külön értékeli a vizsga elméleti és disszertációs részét és 1-2-3-4-5 pontozással határoz azok elfogadásáról.  A minősítést az elért pontszámnak a megszerezhető pontszámhoz viszonyított arányában kell megállapítani. A komplex vizsga értékelése kétfokozatú: megfelelt, vagy nem felelt meg minősítésű lehet.
A komplex vizsgára bocsátás teljesített feltételeiről és a vizsga megállapításairól részletes értékelést tartalmazó jegyzőkönyv készül, amely az összetett követelmények szerint minősíti a doktorandusz eddigi és várható teljesítményét. Ezt a dokumentumot a Tudományszervezési Központban (továbbiakban: TSZK) kell hiánytalanul leadni. A jegyzőkönyv tartalmazza: 
1. a felsőoktatási intézmény nevét, intézményi azonosítóját,
a doktorandusz hallgató nevét, hallgatói azonosító számát, korábbi végzettségi szintjét és szakképzettségét,
a témavezető nevét és oktatói azonosítóját,
a megszerzendő fokozat tudományterületét és tudományágát,
a komplex vizsgán elhangzott kérdéseket és a válaszok minősítését,
	a komplex vizsga minősítését,
a komplex vizsga bizottsága elnökének és tagjainak nevét, oktatói azonosító számát és aláírását.
A vizsga eredményét az utolsó vizsgarész napján ki kell hirdetni. 
A komplex vizsga sikeres, amennyiben a vizsgázó legalább 60 %-kal teljesíti mindkét vizsgarészt. Sikeres vizsga után a doktorandusz folytathatja tanulmányait.
Sikertelen komplex vizsga esetén a doktorandusz az adott vizsgaidőszakban további egy alkalommal megismételheti a vizsgát.

13. §
1. Az egyetemi doktorandusz nyilvántartás feladatait a Doktori Iskola, a Dékáni Hivatal, a Tudományszervezési Központ, a Nemzetköziesítési Központ és az Oktatási Stratégiai Központ kijelölt munkatársai végzik, illetve a keletkező adatokat kezelik, a részleteket a 13. sz. melléklet "A doktori képzéshez kapcsolódó ügyviteli feladatok ellátásának rendje" tartalmazza.
1. Az odaítélt doktori fokozatokról a központi nyilvántartást (a doktori anyakönyvet) a TSZK vezeti, a nyilvántartásba bárki betekinthet. Az odaítélt doktori fokozatokról készített nyilvántartás tartalmazza a doktori eljárás valamennyi eseményének leírását. 
1. A TSZK gondoskodik a doktori fokozatokról készített kimutatás egyetemi honlapon történő közzétételéről.

14. §
1. A doktori képzés minőségbiztosítására, a minőségbiztosítás elveire és módszereire „A doktori képzés és fokozatszerzés minőségbiztosítási szabályzatában” foglaltak az irányadók.
[bookmark: _Toc230850104]V. fejezet
[bookmark: _Toc230850105]A doktori fokozat megszerzése
[bookmark: _Toc230850106]A doktori fokozatszerzés általános követelményei
15. §
(1)	A doktori fokozat megszerzésének feltételei:
1. megszerzett abszolutórium,
megfelelő szintű önálló tudományos munkásság - cikkekkel, tanulmányokkal történő - bemutatása, 
egy vagy több idegen nyelv a doktori iskolák működési szabályzataiban előírt, megfelelő szintű ismeretének igazolása, 
a fokozat követelményeihez mért tudományos feladat önálló megoldása, értekezés/alkotás (a továbbiakban: "értekezés") bemutatása, a tézisekben összefoglalt eredmények megvédése nyilvános vitában,
a tudományos műhelyvita jegyzőkönyve.
Doktori fokozat doktori iskolában szerezhető. Az Egyetem karain az 1. sz. mellékletben felsorolt tudományterületeken, azon belüli tudományágakban lehet doktori fokozatot szerezni.
A jelölt önálló tudományos munkásságát a szakma által rangosnak tartott, lektorált tudományos folyóiratban vagy kötetben, továbbá jelentősebb hazai és külföldi konferenciák kiadványaiban megjelent - részben megjelentetésre elfogadott - közleményekkel igazolja. Az elbíráláshoz a közlemények jegyzékét és különlenyomataikat, illetőleg másolataikat kell benyújtani.
Társszerzős közlemények esetében a társszerző/k/ nyilatkozatát kell mellékelni, melyben kijelenti/k/, hogy a publikációkban, illetve a közleményekben publikált azon eredmények, amelyeket a jelölt téziseibe foglalt, a jelölt saját eredményei. 
A fokozatszerzési eljáráshoz szükséges publikációs követelményeket a doktori iskolák működési szabályzatai tartalmazzák, amelyekben minimum követelményként előírásra kerül legalább két folyóirat publikáció, ezek közül legalább egy rangos idegen nyelvű közlemény.

16. §
1. A 15.§ (1) bekezdés c) pontjában foglalt nyelvi követelményeket, valamint igazolásának módját a doktori iskolák működési szabályzata tartalmazza.

17. §
1. Az értekezést, benyújtása előtt a szakmailag illetékes szervezeti egység szervezésében tudományos műhelyvitára kell bocsátani. Az értekezés benyújtásakor csatolni kell a vita jegyzőkönyvét.
1. A műhelyvitát a Tudományági Doktori Tanács megbízásából az illetékes oktatási szervezeti egység szervezi. A műhelyvita levezető elnöke az érintett szervezeti egység vezetője, amennyiben nem a pályázó témavezetője. Utóbbi esetben vagy a szervezeti egység vezetője akadályoztatása esetén megfelelő szintű levelező elnökről a szervezeti egység vezetője gondoskodik. 
1. A műhelyvitát a doktorandusz kutatási tevékenységének meghatározó helyszínén kell lefolytatni személyesen vagy hibrid formában. Hibrid műhelyvitát a TDT engedélyezhet, ekkor a levezető elnök, a doktorandusz, az értekezés előzetes véleményezőinek legalább egyike és a résztvevők egy része személyesen van jelen, az ülés többi résztvevője online csatlakozik. Különlegesen méltányolható esetekben, hallgatón kívül álló ok miatt, ideértve az egészségügyi okokat és az igazolt orvosi kockázatot is, a TDT engedélyezheti a doktorandusz online részvételét a műhelyvitán.
1. A műhelyvitáról felvett jegyzőkönyvet a levezető elnök hitelesíti. Egyebekben a műhelyvitára vonatkozóan a jelen szakaszban foglalt szabályok alkalmazandók.
A műhelyvitán meg kell győződni arról, hogy a doktori munka
1. hiteles adatokat tartalmaz-e,
1. az abban foglalt tudományos eredmények a pályázó eredményei-e,
1. az értekezés a formai követelményeknek megfelel-e,
1. az új és újszerű tudományos eredmények tézisekben történő összefoglalása megtörtént- e.
A műhelyvitáról jegyzőkönyvet kell készíteni, amelyben feltüntetik a jelenlévők névsorát és röviden rögzítik a vitán a (5) bekezdés a), b), c) pontjaiban megjelölt kérdésekről kialakult álláspontot, illetőleg az elhangzott véleményeket. A jegyzőkönyvet a Tudományági Doktori Tanács elnökéhez kell eljuttatni.
A műhelyvita és annak jegyzőkönyve – kivéve a zárt védés esetén - nyilvános.

18. §
1. Az értekezés a jelölt új tudományos eredményeit bemutató, összefoglaló jellegű munka, amely magyar nyelven vagy a TDT által engedélyezett nyelven írható. Az értekezés terjedelmét és kívánatos szerkezetét a doktori iskolák szabályzata tartalmazza. Doktori értekezés társszerzőségben nem írható.
Az értekezésben fel kell tüntetni az új és újszerű eredmények tézisekben történő összefoglalását. Az értekezésben fel kell tüntetni a szerző és a témavezető, társtémavezető nevét, a doktori iskola és vezetőjének nevét, a készítés helyét és idejét, a DOI azonosítót. Az értekezéshez a témavezető ajánlása – amely a jelölt publikációs teljesítményére is kiterjed – (legfeljebb 3 oldal), tartalomjegyzék, irodalomjegyzék, és legfeljebb 2 oldal terjedelmű magyar és angol – idegennyelvű képzésben részt vevők esetében kizárólag angol - nyelvű összefoglaló tartozik. Az irodalomjegyzékben szerepeltetni kell a jelölt tudományos közleményeit is. Az értekezéshez függelék (pl. fénykép-, dokumentumgyűjtemény stb.) tartozhat.
A megvédendő értekezést 2 bekötött példányban kell benyújtani. Ezekből 1 példány katalogizálva a Könyvtár, Levéltár, Múzeumba, a másik példány a Dékáni Hivatalba kerül. A disszertáció teljes anyagát, annak magyar és angol nyelvű összefoglalóját és téziseit a jelölt elektronikus módon is köteles benyújtani és azt a Könyvtár, Levéltár, Múzeum a sikeres védést követően archiválja. Az archivált dokumentumok között meg kell jeleníteni a bíráló bizottság – védésen is elhangzó – részletes indoklását, valamint a tézisek elfogadásáról tett nyilatkozatát. A Könyvtár, Levéltár, Múzeum gondoskodik arról, hogy az értekezés és csatolt dokumentumai az Egyetem honlapján, külön adatbázisban mindenki számára hozzáférhető legyen. A nyilvánosságra hozatal, a jelölt kérésére, az Egyetem Doktori Tanácsa döntése alapján, legfeljebb két évig késleltethető. Szabadalmi oltalmi eljárással érintett doktori értekezés esetén a doktori értekezés és a doktori tézisek nyilvánosságra hozatala a jelölt kérelmére, a bírálóbizottság támogató véleménye alapján és a Tudományági Doktori Tanács jóváhagyásával, legfeljebb a szabadalom, oltalom bejegyzésének időpontjáig elhalasztható. Nemzetbiztonsági okból minősített adatot tartalmazó doktori értekezést és doktori téziseit a minősítés időtartamának letelte után kell nyilvánosságra hozni.
A doktori értekezést és téziseit elektronikus formában a Magyar Tudományos Művek Tárában, az általánosan elfogadott nemzetközi gyakorlatnak megfelelő (DOI) azonosítóval ellátva, mindenki számára hozzáférhetővé kell tenni.
A jelöltnek az értekezéshez mellékelni kell az értekezés tézisfüzetét 2 példányban. A doktori értekezés tézisfüzete tartalmazza:
1. az I. részben a kitűzött kutatási feladat rövid összefoglalását,
1. a II. részben az elvégzett vizsgálatok, kísérletek rövid leírását, az anyaggyűjtés módszereit, a források feltárását, illetőleg felhasználását,
1. a III. részben a tudományos eredmények rövid összefoglalását, azok hasznosítását, illetve a hasznosítás lehetőségeit. Hasznosítás lehet: az eredmények közvetlen vagy közvetett gyakorlati alkalmazása, illetőleg a tudományág belső fejlődésének elősegítése vagy más tudományág új ismeretekkel való gyarapítása,
1. a IV. részben a munka témaköréből készült publikációk jegyzékét,
1. kollektív kutatómunka eredményeit felhasználó értekezés vagy nyomtatott mű esetén a pályázó részletesen és pontosan ismerteti a kollektíva munkájában kifejtett munkásságát. A téziseket a pályázónak előzetesen láttamoztatnia kell a kollektíva többi tagjával, akik egyúttal nyilatkoznak arról is, hogy a tézisekben ismertetett eredményeket a pályázó eredményeinek ismerik-e el.

19. §
1. Az értekezés benyújtásának, a fokozatszerzési eljárás elindításának feltételei az alábbiak: 
1. a védés lefolytatására irányuló kérelem, amelyet a témavezető ajánlásával a jelölt nyújt be az EDT elnökének címezve a TSZK-n, az ott kapható űrlap felhasználásával. A TSZK a beérkező kérelmekről nyilvántartást vezet és a kérelmet, alaki átvizsgálása után, továbbítja a Tudományági Doktori Tanács elnökének. A hiányosan benyújtott kérelmet hiánypótlásra visszaadja. Hiánypótlás után a kérelem bármikor újra benyújtható.
1. a tudományos műhelyvita jegyzőkönyve,
1. az idegen nyelvű védés esetén a Tudományági Doktori Tanács előzetes engedélye, 
1. a jelen Szabályzat 18. § szerinti doktori értekezés és annak elektronikus változata magyar nyelven,
1. az értekezés tézisfüzete 2 példányban, továbbá a tézisfüzet elektronikus formában magyar és angol nyelven (esetleg más, az adott tudományág sajátosságainak megfelelő nyelven)
1. képzésben szerzett abszolutórium dokumentuma,
1. a jelölt nyelvismeretét a doktori iskolák működési szerint bizonyító dokumentumok, 
1.  nyilatkozat, hogy a jelöltnek (ugyanezen tudományágban) nincs folyamatban doktori fokozatszerzési eljárása, két éven belül nem volt sikertelenül zárult doktori védése, fokozatszerzési eljárásra való jelentkezését két éven belül nem utasították el,
1. társszerzői nyilatkozatok (15. § (4) bekezdés),
1. nyilatkozat (disszertációról) 10. melléklet.
A kérelem a jelen Szabályzat 4.§ (5) bekezdésében foglaltaknak megfelelő nyelven nyújtható be.

20. §
1. A Tudományági Doktori Tanács a doktori értekezés nyilvános vitájának lebonyolítására, az értekezés elfogadásáról való döntéshozatalra és a nyilvános védés értékelésére legalább öt tagból álló bírálóbizottságot kér fel, amelynek tagja a két bíráló. A két bíráló egyike nem állhat foglalkoztatásra irányuló jogviszonyban az Egyetemmel. A bírálóbizottság összeállításánál biztosítani kell, hogy a testületnek egyharmada olyan tag legyen, aki nem áll foglalkoztatási jogviszonyban az Egyetemmel. A bírálóbizottság elnöke csak egyetemi tanár, professor emeritus, professor emerita vagy habilitált egyetemi docens, habilitált főiskolai tanár lehet.
A bírálóbizottságba a Tudományági Doktori Tanács tagjai is felkérhetők. Ez esetben azonban ők nem vehetnek részt az eljárás további részében hozandó döntésekben. A Tudományági Doktori Tanács döntéshozó létszáma (megmaradt, szavazati joggal rendelkező tagjainak száma) így sem lehet kevesebb ötnél.

21. §
1. Az értekezést bírálóbizottság előtt nyilvános vitában kell megvédeni.
A két hivatalos bíráló a Tudományági Doktori Tanács felkérésétől számított két hónapon belül írásos bírálatot készít az értekezésről és nyilatkozik, hogy javasolja-e annak kitűzését nyilvános védésre. Az értekezés csak két támogató javaslat esetén bocsátható nyilvános vitára. Ha az egyik bíráló javaslata nemleges, a Tudományági Doktori Tanács harmadik bírálót is felkér. Két elutasító bírálat esetén leghamarabb két év elteltével kezdeményezhető új eljárás, ugyanazon témában legfeljebb egy alkalommal. 
Két támogató bírálat, esetén az értekezést a szorgalmi időszakra eső két hónapon belül nyilvános vitára kell bocsátani. A jelölt a bírálatokat előzetesen kézhez kapja, és azokra a nyilvános vita előtt írásban, a nyilvános vita során szóban válaszol. Az értekezést, illetve a tézisfüzetet a nyilvános vitát megelőzően legalább egy hónappal egy példányban a karra le kell adni, és ott az érdeklődők számára hozzáférhetővé kell tenni. Erről a nyilvános vitára – a vita előtt legalább 15 nappal korábban – kiküldött meghívók is tájékoztatnak. A doktori védésről, a nyilvános vita időpontjáról 14 nappal korábban a doktori iskola honlapján tájékoztatást kell adni. A védés előtt legalább három héttel és egy nappal a MAB előírásainak megfelelő elektronikus adatbázisban el kell helyezni az értekezést magyar, valamint a tézisfüzetet magyar és idegen nyelven, és ezek elérhetőségét fel kell tüntetni az Országos Doktori Adatbázisban.
1.  A nyilvános vitát személyesen vagy hibrid, illetve online formában lehet megtartani. Hibrid formát a Tudományági Doktori Tanács engedélyezhet, ekkor a bíráló bizottság elnöke, a jelölt, a bírálók legalább egyike és a résztvevők egy része személyesen van jelen, az ülés többi résztvevője online csatlakozik. Online védést a Tudományági Doktori Tanács engedélyezhet és csak kivételes esetben tartható, a TDT határozatában  a döntést – a hallgatón kívül álló körülményekkel – részletesen meg kell indokolni. A hibrid és az online forma esetén a titkos szavazást kizárólag a szavazatok titkosságát biztosító online rendszer használatával kell lebonyolítani. A vitát a bizottság elnöke vezeti. A vita lefolytatásához legalább az egyik bírálónak mind a személyes, mind a hibrid, mind az online ülés esetében részt kell vennie, az elutasító bírálatot adó bíráló részvétele nélkül a vita nem folytatható le. A vita során a bírálók véleményét meg kell hallgatni.
1.  A nyilvános vita keretében a jelölt szabad előadásban ismerteti értekezésének főbb megállapításait és téziseit, majd válaszol a hivatalos bírálók, a bírálóbizottság többi tagja és a jelenlévők észrevételeire, kérdéseire.
1. A vita lezárása után a bizottság zárt ülésen, titkos szavazással, 0-1-2-3-4-5 pontozással határoz az értekezés elfogadásáról, amihez az elérhető pontszám legalább 60%-a szükséges. Az elnök az eredményt a szavazás után nyilvánosan kihirdeti és indokolja.
1. A nyilvános vitáról felvett jegyzőkönyvet a bírálóbizottság elnöke hitelesíti. Egyebekben a nyilvános vitára vonatkozóan a jelen szakaszban foglalt szabályok alkalmazandók.
1. Az Egyetem a jelölt kérelmére a doktori védés minősítéséről igazolást ad ki. A doktori értekezés védésének minősítését az elért pontszámnak a megszerezhető pontszámhoz viszonyított arányában kell megállapítani:
1. 90 - 100% esetén "summa cum laude",
1. 80-89,9% között "cum laude",
1. 60-79,9% között "rite".
A doktori fokozat odaítéléséről a bírálóbizottság jelentése, a kapott pontszámok, illetve a Tudományági Doktori Tanács javaslata alapján az Egyetem Doktori Tanácsa dönt.
A doktori védésről jegyzőkönyvet kell vezetni, a jegyzőkönyv nyilvános.
A védési jegyzőkönyv tartalmazza az Egyetem nevét, intézményi azonosítóját, a doktorjelölt nevét, hallgatói azonosítóját, egyetemi végzettségét, a megszerzendő fokozat tudományágát, az értekezés, alkotás címét, a témavezető nevét, oktatói azonosítóját, a nyilvános vita időpontját, helyét és nyelvét, a bíráló bizottság elnökének és tagjainak nevét, oktatói azonosítóját, aláírását, a hivatalos bírálók véleményét, a nyilvános vitában feltett kérdések és az elhangzott felszólalások lényegét, a vitában részt vevők nevét, a bíráló bizottság véleményét és értékelését.
 Sikertelen védés esetén új eljárás leghamarabb két év elteltével, ugyanazon doktori témában legfeljebb egy alkalommal kezdeményezhető. 

22. §
1. A doktori eljárás sikeres befejezése után az Egyetem magyar és angol nyelven doktori oklevelet ad ki. Az oklevél Magyarország címerével ellátott közokirat, amelynek tartalmaznia kell az Egyetem nevét, intézményi azonosító számát, az oklevél sorszámát, az oklevél tulajdonosának nevét, születési nevét, születésének helyét és idejét, a tudományterület, tudományág megjelölését, amelyben a pályázó a doktori fokozatot elnyerte, a kiállítás helyét, évét, hónapját és napját, az Egyetem rektorának és az Egyetem Doktori Tanácsa elnökének aláírását, valamint az Egyetem bélyegzőjének lenyomatát. Az oklevél mintáját az 4, sz. melléklet tartalmazza. A kiadott doktori oklevelekről a TSZK anyakönyvet vezet.
1. Az eljárás befejezése /illetve lezárása/ után az eljárás iratanyagainak egy példánya a TSZK irattárába kerül. Az eljárás nyomtatásban meg nem jelent iratanyaga nem selejtezhető. Az eljárás nyomtatásban megjelent anyagát a Tudományági Doktori Tanács visszaadja a pályázónak, az értekezés példányait a 18. § (3) bekezdésében foglaltak szerint továbbítja.	
1. Az Egyetem a doktori oklevelet ünnepélyes keretek között rendezett doktoravatáson adja át. A doktoravatáson a doktorjelöltek a 6. sz. melléklet szerinti doktori fogadalmat tesznek. Rendkívüli esetben (pl. járvány helyzet) a doktori oklevél az ünnepélyes keretek mellőzésével (személyes átvétel vagy postai út) is átadható, és a doktori eskü online is letehető.
1. A doktori fokozatot szerzett személyek nevük mellett, címként a „doktor”, vagy a „Dr.”, vagy a „Doctor of Philosophy” vagy „PhD” megjelölést használhatják.

23. §
1. Az Egyetem – a köztársasági elnök előzetes hozzájárulásával – „Promotio sub auspiciis praesidentis Rei Publicae” kitüntetéssel avatja doktorrá azt, aki középiskolai, egyetemi és doktori tanulmányait a Kormány által megszabott feltételek szerint kiváló eredménnyel végezte.
1. A kitüntetéses doktorrá avatást az érintett jelölt a Tudományági Doktori Tanácshoz benyújtott írásbeli kérelemben kezdeményezheti. A Tudományági Doktori Tanács a kérelmet – javaslatával – az Egyetem Doktori Tanácsának elnökéhez továbbítja. A kérelem támogatásáról az Egyetem Doktori Tanácsa dönt.
[bookmark: _Toc230850115]A „doctor honoris causa” (Dr.h.c.) kitüntető cím
24. §
1. Az Egyetem az arra érdemes bel- és külföldi személyeket tiszteletbeli doktorrá /doctor honoris causa/ avathatja. A kitüntető címet nemzetközi elismertségű tudományos munkássággal és az Egyetem érdekében kifejtett tevékenységgel lehet kiérdemelni. Az évente tiszteletbeli doktorrá avatandó személyek száma egyetemi szinten legfeljebb 6 lehet.
1. A kitüntetést az oktatási szervezeti egységek vezetői és a doktori iskola törzstagjai kezdeményezhetik a Tudományági Doktori Tanácsnál. A Tudományági Doktori Tanács előterjesztése alapján a kari tanács állást foglal. Odaítéléséről – az Egyetem Doktori Tanácsa véleményének figyelembevételével – a Szenátus dönt, és arról latin nyelven oklevelet állít ki.
1. Kivételes esetben az Egyetem Doktori Tanácsának az Egyetem rektora további javaslatot tehet tiszteletbeli doktori cím odaítélésére.
[bookmark: _Toc230850116]A törzstag emeritus/emerita kitüntető cím
25. §
1. Törzstag emeritus/emerita cím adományozható azon törzstag részére, aki az Egyetemen működő doktori iskola alapító tagja, vagy aki a cím adományozását megelőzően legalább öt évvel már törzstagként nyilvántartásba vettek, és akinek dokumentált kapcsolata van az Egyetemmel.
1. A törzstag emeritus/emerita címet határozott, vagy határozatlan időre a Tudományági Doktori Tanács adományozza. A törzstag emeritus/emerita címet a doktori adatbázisban közzé kell tenni.
1. A törzstag emeritus/emerita cím tulajdonosa számára a MAB közleményekre vonatkozó kritériumainak teljesítése, illetve a témavezetés nem kötelező. Ugyanakkor a törzstag emeritus/emerita címmel rendelkező jogosult arra, hogy a publikációs és hivatkozási adatai az MTMT-be felvitelre kerüljenek. A törzstag emeritus/emerita kérelmére az Országos Doktori Tanács a kérelmező publikációs és hivatkozási adatait változatlanul frissíti.
1. A törzstag emeritus/emerita címet az adományozó visszavonja, ha a törzstag emeritus/emerita kapcsolata az Egyetemmel megszűnik, vagy azt maga a törzstag emeritus/emerita kéri. A törzstag emeritus/emerita adatai a cím megszűnése után már nem láthatóak a nyilvános adatbázisban.
1. A törzstag emeritus/emerita címmel anyagi juttatás nem jár.
[bookmark: _Toc230850117]Külföldön szerzett tudományos fokozat honosítása
26. §
1. Az Egyetemnek abban az esetben van a külföldi oklevelek által tanúsított tudományos fokozat honosítására hatásköre, amennyiben a külföldi tudományos fokozat által tanúsított tudományterületen, illetve azon belül azonosítható tudományágban jogosult doktori képzésre és doktori fokozat odaítélésére (jelen szabályzat 1. sz. melléklete).A Tudományági Doktori Tanács állást foglal a külföldön szerzett tudományos fokozat honosításáról, ha a fokozat megszerzésének követelményei megfelelnek, vagy kiegészítő feltételek előírásával megfeleltethetők a doktori fokozat megszerzésére vonatkozó jelen Szabályzat 16. §-aiban foglalt követelményeinek, utóbbi esetben a konkrét feltételek teljesítését előírja. Az Európai Unió területén állami vagy államilag elismert (hazai joga szerint tudományos fokozat odaítélésére jogosult) felsőoktatási intézményekben szerzett tudományos fokozat esetén a Doktori Iskola az Európai Felsőoktatási Térségben elfogadott értékrendre figyelemmel jár el.
1.  A honosítás iránti kérelmet a szakmailag illetékes Tudományági Doktori Tanács elnökének címezve a TSZK-ra kell beadni az Egyetem elismerési és honosítási szabályzata szerinti mellékletekkel és az abban foglalt eljárási díj megfizetése mellett. A TSZK a kérelmet formai felülvizsgálat után az illetékes Tudományági Doktori Tanácsnak, a Tudományági Doktori Tanács javaslatát az Egyetem Doktori Tanácsához továbbítja. Az Egyetem Doktori Tanácsa döntése alapján a rektor határozatban dönt a honosítás odaítéléséről.
1. A tudományos fokozat honosítására vonatkozóan az itt nem szabályozottkérdésekben az Egyetem elismerési és honosítási szabályzatában foglaltak az irányadóak.
[bookmark: _Toc108011177][bookmark: _Toc230850118]VI. fejezet
[bookmark: _Toc108011178][bookmark: _Toc230850119]Záró és hatályba léptető rendelkezések
27.§
1. Az Egyetem által korábban adományozott egyetemi (műszaki) doktori cím, illetve az
egyetemi doktor (doctor universitatis) tudományos fokozat, a „Dr.” („Dr.techn.”), illetve a „dr.univ.” megjelöléssel továbbra is viselhető.
Ezen szabályzat az Egyetem Szenátusának a 33/2023. sz. határozatával, 2023. március 1-jei hatállyal, 190/2023. sz. szenátusi határozattal 2023. október 1-jei hatállyal, a 13/2024.sz. szenátusi határozattal 2024. február 1-jei hatállyal, a 173/2024.sz. szenátusi határozattal 2024. július 1-jei hatállyal, valamint a 155/2025.sz. szenátusi határozattal 2025. július 1-jei hatállyal, továbbá a 79/2026. (V.14.) sz. szenátusi határozattal 2026. június 1-i hatállyal elfogadott rendelkezéseket tartalmazza. 
Jelen szabályzat rendelkezései a 2016. szeptember 1-jén és azt követően a képzésbe belépő doktoranduszokra vonatkoznak. A szabályzat 3. § (32) bekezdésében és a 8.sz. mellékletében foglalt rendelkezések a doktori képzést 2016. szeptember 1-je előtt megkezdett személyek eljárási cselekményeihez kapcsolódóan is alkalmazandók.
A 10. § (4) bekezdés, 11. §, 12. § (9) bekezdés, 12. sz. melléklet 3. § (2) bekezdés - módosításai a képzésbe 2018. szeptember 1-jén és azt követően belépő doktoranduszokra vonatkoznak. A szabályzat nyelvi követelményekre vonatkozó - 16.§, 17.§, 20.§, - rendelkezéseit azon doktoranduszokra is kell alkalmazni, akik a doktori képzésüket jelen szabályzat 2023. március 1-jei hatálybalépését megelőzően már megkezdték, de doktori fokozatukat még nem szerezték meg, kivéve, ha a doktori képzés megkezdésekor hatályos rendelkezések szerinti nyelvi követelmények kedvezőbbek. Ebben az esetben a képzés megkezdésekor hatályos rendelkezések szerinti nyelvi követelményeket kell alkalmazni. 
A szabályzat 17.§ (5) bekezdés d) pontját a 2026. június 1-én elfogadott módosításában foglaltakat a 2026/2027. tanév I. félévétől és azt követően komplex vizsgát tevő hallgatókra vonatkozóan kell alkalmazni.

Miskolc, 2026. május 29.

											Prof. Dr. Horváth Zita
												     rektor

[bookmark: _Toc230850120]1. sz. melléklet Tudományterületek, tudományágak
Tudományterületek, tudományágak
a Miskolci Egyetem doktori képzési
és fokozat adományozási jogosultságában


Tudományterületek:

1. Bölcsészettudományok
Műszaki tudományok
Társadalomtudományok
Természettudományok


Tudományágak:

1. Anyagtudományok és -technológiák
Állam- és jogtudományok
Földtudományok
Gazdálkodás- és szervezéstudományok
Regionális tudományok
Gépészeti tudományok
Irodalom- és kultúratudományok
Informatikai tudományok


[bookmark: _Toc230850121]2. sz. melléklet Doktori iskolák a Miskolci Egyetemen
	Kar
	Doktori Iskola neve és honlapja
	Doktori Iskola vezetője

	Állam- és Jogtudományi 

	Deák Ferenc Állam- és Jogtudományi Doktori Iskola
https://jogikar.uni-miskolc.hu/deak_ferenc_doktori_iskola
	Jámborné Dr. Róth Erika PhD  

	Bölcsészettudományi 

	Irodalomtudományi Doktori Iskola
https://bolcsesz.uni-miskolc.hu/~bolphd/
	Dr. Kecskeméti Gábor az MTA rendes tagja

	Gazdaságtudományi 		
	Hantos Elemér Gazdálkodás- és Regionális Tudományi Doktori Iskola
https://gtk.uni-miskolc.hu/doktoriiskola
	Dr. Tóth Géza DSc

	Gépészmérnöki és Informatikai

	Sályi István Gépészeti tudományok Doktori Iskola
https://geik.uni-miskolc.hu/intezetek/SALYI/

	Vadászné Dr. Bognár Gabriella DSc


					

	Hatvany József Informatikai tudományok Doktori Iskola https://geik.uni-miskolc.hu/intezetek/HATVANY/

	 Dr. Kovács László PhD

	Anyag- és
 Vegyészmérnöki
	Kerpely Antal Anyagtudományok és -technológiák Doktori Iskola
https://avk.uni-miskolc.hu/doktori-iskola/

	Dr. Mertinger Valéria DSc  

	Műszaki Föld- és Környezettudományi 

	Mikoviny Sámuel Földtudományi Doktori Iskola
https://mfk.uni-miskolc.hu/doktori-kepzes



	Dr. Szűcs Péter az MTA levelező tagja





[bookmark: _Toc230850122]3. sz. melléklet Jelentkezési lap 
Jelentkezési lap a) állami ösztöndíjas vagy b) állami ösztöndíjas kooperatív vagy c) állami ösztöndíjas kutatói kiválósági doktori (PhD)* képzésre a Miskolci Egyetemre

I. Személyi adatok

Név: ......................................................................................................................................
Születési hely, idő: ................................................................................................................
Személyi igazolvány szám: .............................  Állampolgársága: .......................................
Állandó lakcím: .....................................................................................................................
Levelezési cím: .....................................................................................................................
E-mail cím: ……………………… Tel.szám: ………………………… NEPTUN kód: …………
Munkahely (hallgató esetén egyetem, kar): .................................................................…….
...............................................................................................................................................
Egyetemi oklevél szakja: ........................................... minősítése: .......................................
Nyelvismerete és foka (dokumentum kelte): ........................................................................
..............................................................................................................................................
………………………………………………………………………………………………………..
Részképzésben, külföldi ösztöndíjban való részvétel: ..........................................................
…………………………………………………………………………………………………………
…………………………………………………………………………………………………………Választott képzés (aláhúzással jelölendő) 
a) állami ösztöndíjas
b) kooperatív doktori ösztöndíjas
c) önköltséges
d) komplex vizsgával belépő önköltséges
e) kutatói kiválósági doktori képzés, 
Kollégiumot igényel-e: igen / nem
Indoklás (ha igen): …………………………………………………………………………………..
…………………………………………………………………………………………………………
…………………………………………………………………………………………………………

Megpályázott
	  Doktori iskola neve: ………………………………………………………………………….

         A kidolgozandó téma (témavezetővel egyeztetett) címe: …………………………….. ...
         ………………………………………………………………………………………………….
        Témavezető neve: .....................................................…………………………………….
         beosztása: …………………………………………………………………………………....
         Intézet/tanszék: ………………………………………………………………………………
………………………………………………………………………………………………..
	Társtémavezető neve: .………………………………………………………………………
	Beosztása: ……………………………………………………………………………………
	Intézet/tanszék: ………………………………………………………………………………
        ………………………………………………………………………………………………….
*A megfelelő rész aláhúzandó.
Ajánlás (témavezető vagy más tudományos fokozattal rendelkező oktató-kutató ajánlása):
…………………………………………………………………………………………………………
……………………………………………………………………………………………………………………………………………………………………………………………………………………
…………………………………………………………………………………………………………

A következő mellékleteket beadtam:

· leckekönyv másolata,
· oklevél másolata (eredeti dokumentum bemutatásával, ha már megkapta), 
· szakmai önéletrajz,
· nyelvismeretet igazoló, a doktori iskola működési szabályzatában meghatározott dokumentum másolata,
· TDK tevékenység igazolása,
· szakcikkek másolata,
·  a doktori témáról való elképzelésének leírása,
· a felvételi eljárási díj befizetését igazoló szelvény,
· egyéb: ......................................................................................................................

………………………………………………………………………………………………
 (a hiányzó rész kihúzandó)


Kelt ...........................................................

......................................................
               jelentkező aláírása


II. Értékelés

A szóbeli felvételi vizsga eredménye:

· szakmai intelligencia (a leckekönyv, ill. a szóbeli felvételi vizsga alapján): …........ pont 
· nyelvismeret  
(a beadott dokumentumok és a szóbeli felvételi vizsga alapján):               ............ pont


· kutatómunkára való alkalmasság
 (a beadott írásos anyag és a szóbeli felvételi vizsga alapján):	 	          ............ pont

	
· TDK, szakcikk, vagy egyéb elismerhető tudományos tevékenység:	   .................. pont


Összes pontszám:	 	 .................... pont






A felvételi bizottság véleménye: ............................................................................................
................................................................................................................................................................................................................................................................................................................................................................................................................................................................................................................................................................................................

A felvételi bizottság javaslata:

feltétlenül       -         feltételesen       -       nem javasolja



Miskolc, .........................................


.................................................
a felvételi bizottság elnöke



A Tudományági Doktori Tanács javaslata:

a) Felvételre javasolja
     ...........................................................................................................................................
	................................................................................................................. doktori iskolába

 	Témavezető: .....................................................................................................................
     Téma: ................................................................................................................................
	

b) Nem javasolja:     helyhiány miatt       -          nem felelt meg


Miskolc, …...............................................







	
	..................................................................
a Tudományági Doktori Tanács elnöke






[bookmark: _Toc230850123]4. sz. melléklet Doktori Oklevél

Intézményi azonosító: FI87515
Sorszám: ......................

DOKTORI OKLEVÉL


Mi, a Miskolci Egyetem Rektora és az Egyetem Doktori Tanácsa
köszöntjük az olvasót, és ezennel hitelt érdemlően tudatjuk, hogy


................................................................
úrhölgyet/urat,

születési név: ………………….. aki ........................................ városban/községben az 19.....-ik évben ........................... hónap ........ napján született, miután a ………………
tudományterületen, ……………………………………………………………tudományágban magas színvonalú ismeretét, annak új eredményekkel gazdagító művelését és ezzel az önálló kutatómunkára alkalmasságát a törvényben, egyéb jogszabályokban és az Egyetem doktori szabályzatában meghatározott módon kétséget kizáróan bizonyította, a törvény erejével ránk ruházott hatalomnál fogva a mai napon doktorrá avattuk és őt a

doktori (PhD)

cím (vagy a "Dr." rövidítés) használatára feljogosítottuk.

Ennek hiteléül ezt a doktori oklevelet Egyetemünk pecsétjével és saját kezű aláírásunkkal megerősítettük, és részére kiszolgáltattuk.


Kelt Miskolcon, a  .........ik évben, ....................... hónap .............. napján.


	



P.H.


	.................................................
rektor
	...............................................
az Egyetem Doktori Tanácsának
 elnöke






[bookmark: _Toc230850124]5. sz. melléklet Tiszteletbeli Doktori Oklevél

Intézményi azonosító: FI87515


TISZTELETBELI DOKTORI OKLEVÉL


Mi, a Miskolci Egyetem Rektora és Egyetemi Szenátusa köszöntjük 
az olvasót, és ezennel hitelt érdemlően tudatjuk, hogy



............................................................
úrhölgyet/urat,


aki   ................................................……………..  városban/községben, 199.........-ik év
.......................................... hónap  ..............   napján született a ...........................……..
fejlesztésében kifejtett, nemzetközileg is kimagasló tevékenységének elismeréseképpen


tiszteletbeli doktorrá 
nyilvánítjuk és a

„Doctor honoris causa”
cím és a „Dr.h.c.” rövidítés használatára feljogosítjuk.


Ennek hiteléül ezt az oklevelet Egyetemünk pecsétjével és saját kezű aláírásunkkal megerősítettük, és részére kiszolgáltattuk.


Kelt Miskolcon, a  ..........-ik évben,  ............  hónap  ............   napján.


P.H.


	..........................................
EDT elnök
	
	..........................................
Rektor





[bookmark: _Toc230850125]6. sz. melléklet A doktori fogadalom szövege



A DOKTORI FOGADALOM SZÖVEGE





	Én, ................................................................ fogadom, hogy  
[ Magyarországhoz és annak alkotmányos rendjéhez mindenkor hű leszek.]*
Az Egyetem doktoraihoz méltó magatartást tanúsítok.
Szaktudományom fejlesztésén a jövőben is munkálkodom, és tudásomat hazám és az egyetemes emberi kultúra szolgálatába állítom. Mindezzel arra is törekszem, hogy megbecsülést szerezzek a Miskolci Egyetemnek, amely engem doktorrá avatott.





*[  ] külföldiek számára kimarad


[bookmark: _Toc230850126]7. sz. melléklet Kérelem nyilvános védés folytatására


MISKOLCI EGYETEM
3515 Miskolc-Egyetemváros
...................................................................
az Egyetem Doktori Tanácsának elnöke	


KÉRELEM 
nyilvános védés lefolytatására 

I. SZEMÉLYI ADATOK

	Név (leánykori név): ......................................................................................................	(személyi igazolvánnyal megegyezően)
	Állampolgársága: ...........................................................................................................
	Születési hely, idő: .........................................................................................................
	Személyi igazolvány száma: ..........................................................................................
	Állandó lakcím: ...............................................................................................................
	Levelezési cím: ...............................................................................................................
	E-mail cím: .................................................. Tel.szám: ..................................................
	Hallgatói azonosító: …………………………………………………………………………...
	Munkahely: ....................................................................................................................
	…………………………………………………………………………………………………..
	Egyetemi oklevél száma, éve, képesítése: ....................................................................
	Oklevél minősítése: ........................................................................................................
	Nyelvismeret és foka (dokumentum kelte): .....................................................................
	........................................................................................................................................
	…………………………………………………………………………………………………...
Doktori képzésben részt vett (államilag támogatott, önköltséges): ...............................

   MEGPÁLYÁZOTT
	Doktori iskola neve:.................................................................................................……
	Doktori iskola vezetője:...................................................................................................
	Téma címe: ...................................................................................................................
	Témavezető: ...........................................................................................………………
	Társtémavezető: ...........................................................................................………….
	Tudományág: .................................................................................................................
	

A disszertáció beadásának dátuma: 
Miskolc,  …………….............................							
	.....................................................
a jelentkező aláírása




Az űrlap és mellékletei 2 teljes példányban nyújtandó be. Melléklet:
* a Tudományági Doktori Tanács korábbi engedélye az idegen nyelvű eljárás lefolytatására
* doktori értekezés és annak elektronikus változata 
* nyelvismeretet igazoló dokumentumok másolata,
* nyilatkozatok (9.. és 10. sz. melléklet) 
* a doktori képzésben szerzett abszolutórium dokumentuma
* részletes tudományos életrajz,
* a tudományos műhelyvita jegyzőkönyve 
* az értekezés tézisei 2 példányban, valamint elektronikus módon magyar és angol, vagy az adott tudományágnak megfelelő más nyelven
* társszerzői nyilatkozatok (16. § (4) 


II. A doktori eljárással kapcsolatos javaslatok, vélemények, adatok:
1.A Tudományági Doktori Tanács javaslata:
a nyilvános védés (doktori eljárás) szervezhető  igen / nem
az elutasítás indoka: .............................................................................................
véleményezés dátuma: ...........................................................................................



Bírálóbizottság
elnöke (név, beosztás, tudományos fokozat, munkahely): .................................................................................................................
tagjai (név, beosztás tudományos fokozat, munkahely) : ................................................................................................................
	........................................................................................................................................
	........................................................................................................................................
	…………………………………………………………………………………………………..
	…………………………………………………………………………………………………..
	bírálók (név, beosztás, tudományos fokozat, munkahely)
	........................................................................................................................................
	........................................................................................................................................
	Kijelölés dátuma: ...........................................................................................................

	..........................................................
a Tudományági Doktori Tanács elnöke



	
2.A bírálóbizottság javaslata a nyilvános vitára bocsátásról: ...........................................
................................................................................................................................................
................................................................................................................................................
Miskolc, ……….......................................

	..........................................................
a bírálóbizottság elnöke



3. Nyilvános vita
	Időpontja: ......................................................................................................................
	Értekezés címe: ............................................................................................................




	A bírálóbizottság értékelése:
Szavazott:………….fő

Megszerzett pontszámok: ……………………

Leadott szavazatok alapján megszerezhető pontszámok: ………………………

Pontszám százalékos aránya: …………………. %

	A védés minősítése:
...............................................

	Miskolc, …………......................................

	..........................................................
a bírálóbizottság elnöke





4. Az Egyetem Doktori Tanácsának döntése a doktori fokozat odaítéléséről: ................
	........................................................................................................................................
	........................................................................................................................................
	Miskolc,......................................

	..........................................................
az Egyetem Doktori Tanácsának elnöke







Megjegyzések: ......................................................................................................................
................................................................................................................................................


[bookmark: _Toc230850127]8. sz. melléklet A doktori képzéshez kapcsolódó díjak


A doktori képzéshez kapcsolódó díjak

1.  Eljárási díjak


	Felvételi eljárási díj:	

	9000 Ft

	
	

		
	


Az Idegennyelvi Oktatási Központ által szervezett idegen nyelvi vizsga díja:

		

	10 000 Ft



2. Tiszteletdíjak
2.1. A díjak fedezete a doktori iskolák képzési támogatása, a tiszteletdíjakat a mindenkor hatályos szabályok szerint számított járulék terheli.

2.2. A külső tagok tiszteletdíjban részesülhetnek vagy utazási költséget számolhatnak el az alábbiak szerint:

		
 a bírálóbizottság külső bíráló tagjai	
 a bírálóbizottság, a komplex vizsgabizottság külső tagjai	
a 2016. szeptember 1. napja előtt doktori képzést kezdett személyek esetében a szigorlati bizottság külső tagjai                                                                                   

	
            maximum 60 000 Ft
 
             maximum 40 000 Ft



               maximum 40 0000 Ft



A külső tag vonatkozásában irányadóak a szabályzat 3. § (32) bekezdésében foglaltak,


Eljárási díjak felosztása
Felvételi eljárási díj			Az illetékes doktori iskola bevételét képezi.

Idegen nyelvi vizsga díja		Az Idegennyelvi Oktatási Központ bevételét képezi.


[bookmark: _Toc230850128]9. sz. melléklet Nyilatkozat fokozatszerzési eljárása vonatkozóan

NYILATKOZAT



Alulírott ……………………………………………………………………… (név) nyilatkozom, hogy …………………………………………..………………………………
………………………………………………………………………………………………….…………………….(tudományágban) nincs folyamatban fokozatszerzési eljárásom, illetve fokozatszerzési eljárásra való jelentkezésemet két éven belül nem utasították el, továbbá két éven belül nem volt sikertelenül zárult doktori védésem.
Nyilatkozom tovább, hogy nem állok doktori fokozat visszavonására irányuló eljárás alatt, illetve öt éven belül nem vontak vissza tőlem korábban odaítélt doktori fokozatot.

Dátum: ……………………………….......

………………………………
aláírás


[bookmark: _Toc230850129]10. sz. melléklet Nyilatozat büntetőjogi felelősségről és a tudományos közleményekről


NYILATKOZAT



Alulírott ……………………………………………………………………… (név) büntetőjogi felelősségem tudatában kijelentem, hogy a beadott PhD értekezés önálló munkám eredménye, az irodalmi hivatkozások egyértelműek és teljesek. 
Tudományos közleményeimet az MTMT adattárba feltöltöttem (MTMT azonosító: ………………) A hivatkozásokat is tartalmazó közleményjegyzéket kinyomtatva mellékelem.

Dátum: ……………………………….......


…………………………………………
													aláírás


[bookmark: _Toc230850130]	11. sz. melléklet Plágiummal kapcsolatos szabályozás
Plágiummal kapcsolatos szabályozás

1. Az Egyetem a doktori eljárásban elfogadja és alkalmazza az MTA Tudományetikai kódexének plágiumra vonatkozó elveit és ajánlásait, továbbá a Miskolci Egyetem Mesterséges intelligencia használatáról szóló Szabályzatát. Az Alaptörvény X. (2) szellemében a meghozott érdemi döntések sem bíróság, sem közigazgatási szerv előtt nem tehetők vitássá. 
1. A doktori fokozat visszavonható, ha azt annak jogosultja úgy szerezte meg, hogy részben vagy egészben sajátjaként mutatta be más szellemi alkotását, vagy értekezésében hamis, esetleg hamisított adatokat használt, és ezzel a doktori ügyben eljáró testületet vagy személyt megtévesztette vagy tévedésben tartotta. A doktori cím visszavonása iránti eljárás akkor folytatható le, ha a cím jogosultja az eljárás kezdeményezésekor még él. 
1. A (2) bekezdésben foglalt cselekmények nem évülnek el, a felelősségre vonás csak a cím jogosultját érintheti.
1. A doktori fokozat visszavonása iránti eljárást az kezdeményezheti a fokozatot kibocsátó EDT elnökénél, aki a (2) bekezdésben foglaltakat igazolja, vagy megalapozottan valószínűsíti, doktori vagy egyenértékű tudományos fokozattal rendelkezik a vitatott disszertáció témájához kapcsolódó tudományterületen.
1. A doktori fokozat visszavonásáról az EDT dönt. A fokozat visszavonása ügyében az előterjesztő az EDT elnöke, aki köteles a doktori fokozat tudományága szerint illetékes doktori tanács véleményét kérni arról, hogy a (2) bekezdésben foglaltak ténylegesen megállapíthatók-e a fokozat birtokosáról. A doktori fokozat visszavonása iránti eljárásban szakértő(k) bízható(k) meg, és meg kell hallgatni az érdekeltet is. Ha az érdekelt ismételt szabályos értesítés ellenére sem jelenik meg, vagy kéri meghallgatásának mellőzését, az EDT a meghallgatás mellőzésével is jogosult érdemi döntéshozatalra. Ha az eredeti szerző kezdeményezésére indított eljárásban a szerzői jogok megsértését jogerős bírói ítélet az eljárás megindítása előtt már megállapította, az EDT-nek ebben a kérdésben már nem kell vizsgálatot lefolytatnia, a jogerős ítélet elegendő a fokozat visszavonásához. 
1. A fokozat visszavonásáról szóló döntés elleni fellebbezés esetén az EDT eseti bizottságot jelöl ki, melynek tagjai doktori iskola törzstagok, és legalább 50%-uk nincs foglalkoztatásra irányuló jogviszonyban a fokozatot visszavonó felsőoktatási intézménnyel. A fellebbezésről az eseti bizottság véleményezése alapján a felsőoktatási intézmény szenátusa dönt.
1. A jogerős visszavonó határozatot az Egyetem nyilvánosságra hozza. 
1. Doktori fokozat visszavonása esetén az érintett 5 évig nem jelentkezhet újabb fokozatszerzési eljárásra.  


[bookmark: _Toc230850131]12. sz. melléklet Felvételi szabályok, tanulmányi és vizsgarend, juttatások, térítések, önköltség szabályai

1. §
1.  Az Egyetem a Tudományági Doktori Tanács javaslata alapján meghirdeti a felvételi lehetőségeket és a felvétel feltételeit. 
A doktori képzésre történő felvétel általános feltételei:
1. sikeres záróvizsgával /államvizsgával/ befejezett egyetemi tanulmányokat tanúsító, legalább "jó", illetve "cum laude" minősítésű egyetemi oklevél, vagy mesterfokozat megszerzését igazoló oklevél,
1. önköltséges képzésre való felvételnél az Egyetem Doktori Tanácsának eseti döntése alapján, jelentős tudományos munkássággal rendelkező pályázó esetében kivételesen alacsonyabb minősítésű oklevél is elfogadható,  
1. a tudományterület műveléséhez szükséges nyelvismeret igazolása a doktori iskola működési szabályzatában meghatározottak szerint, 
1. kellő szintű szakmai tájékozottság a választott témában,
1. előnyt élvez kezdeti igazolt tudományos/szakmai eredmény (pl. publikáció, Pro Scientia Aranyérem, külföldi részképzés, díjnyertes TDK dolgozat vagy más hasonló tevékenység)
1.  kivételes tehetségű jelentkező esetén az alapképzésben szerzett fokozatot és szakképzettséget igazoló oklevél és a mesterképzésre történt felvételt vagy a mesterképzésben folytatott tanulmányokat igazoló dokumentum, valamint a kiemelkedő tanulmányi, tudományos és nyelvi ismeretek igazolása.
Az általános felvételi követelményeket az Egyetem Doktori Tanácsa a Tudományági Doktori Tanács javaslatára sajátos követelményekkel egészítheti ki, amely az adott doktori iskola honlapján elérhető.
A doktori képzés kutatási és disszertációs szakaszába bekapcsolódhat az is, aki a fokozatszerzésre egyénileg készült fel, feltéve, hogy teljesítette az általános felvételi követelményeket és a (6) bekezdésben foglalt feltételeket valamint sikeres komplex vizsgát tett. A doktori fokozatszerzési eljárásra irányuló hallgatói jogviszony ebben az esetben a komplex vizsgára történő jelentkezéssel és a komplex vizsga sikeres teljesítésével, az Egyetem Doktori Tanácsának döntésével jön létre.
A komplex vizsgára bocsátáshoz szükséges felvételi követelményeket a Tudományági Doktori Tanácsok működési szabályzata, illetve ügyrendje tartalmazza.
Az egyéni felkészüléssel önköltséges képzésre való jelentkezés feltételei:
1. publikációkkal bizonyított tudományos kutatási eredmények, 
1. a jelentkező főállású munkahelyén részben vagy egészben a tudományos kutatás folytatásának lehetősége.
Az egyéni felkészülésre jelentkezni április 15-ig, vagy november 15-ig lehet (ld. a szabályzat 8. §-a) a meghirdetett komplex vizsga időszakokban lehet. 
A külföldön vagy Magyarországon működési engedéllyel rendelkező külföldi oktatási intézményben szerzett oklevelek alapján a külföldi bizonyítványok és oklevelek által tanúsított végzettségi szint elismerése - ha az Egyetemen történő továbbtanulás céljából történik - az Egyetem hatáskörébe tartozik. Az elismerésre vonatkozóan a Miskolci Egyetem elismerési és honosítási szabályzatában foglaltak irányadóak.
Felvételre jelentkezni a meghirdetett időpontban a Tudományszervezési Központban, az Egyetem honlapjáról a Dokumentumtárból letölthető jelentkezési lappal, 2026, május 1-től kizárólag online formában  az Egyetem honlapján lehet. A meghirdetett időponttól eltérően utólagos felvételi lehetőséget az Egyetem Doktori Tanácsa biztosíthat egyedi elbírálás alapján. A jelentkezéshez szükséges mellékletek:
1. leckekönyv másolata,
1. diploma másolata, az eredeti dokumentum bemutatásával (ha már megkapta),
1. szakmai önéletrajz,
1. nyelvismeretet igazoló, a doktori iskola működési szabályzatában meghatározott dokumentum másolata TDK tevékenység igazolása,
1.  publikációk másolata,
1.  doktori kutatási terv
1. a felvételi eljárási díj befizetését igazoló szelvény,
1.   egyéb.
A Tudományszervezési Központ a beérkezett jelentkezéseket elküldi a Tudományági Doktori Tanács elnökének, a Tudományági Doktori Tanács kijelöli és felkéri a felvételi bizottság elnökét és tagjait, és erről értesíti a kar dékánját. A szóbeli felvételi vizsga idejéről, helyéről a dékán tájékoztatja a felvételi bizottság tagjait és a felvételre jelentkezőket.
A felvételre jelentkezőkkel a Tudományági Doktori Tanács által felkért legalább három tagú felvételi bizottság szóbeli felvételi vizsgát folytat, meggyőződik a jelölt szakmai tájékozottságáról, doktori munkájával kapcsolatos elképzeléseiről, eddigi tudományos jellegű tevékenységéről, nyelvismeretéről. A bizottság 100 pontig terjedő pontszámmal értékeli a jelentkezők teljesítményét, ezek alapján rangsorolja őket, és javasolja vagy nem javasolja felvételüket. A felvételi eljárást megelőzően a fogyatékossággal élő jelentkező - „A Miskolci Egyetemen fogyatékossággal élő hallgatók előnyben részesítési szabályzata”-ban foglaltak szerinti kedvezményben vagy mentességben részesítéséről a Tudományági Doktori Tanács dönt.
A felvételhez legalább 60 pont elérése szükséges. A 60 pont csak szükséges feltétel a felvételhez, amelynek elérése nem jelenti az automatikus felvételt. Egyéni felkészülők esetében a felvételhez legalább 120 kredit elismerése szükséges.
 A Tudományági Doktori Tanács az Egyetem Doktori Tanácsától kapott ösztöndíj keretszámok és a Doktori Iskola egyéb lehetőségeinek, valamint kapacitásának figyelembevételével javaslatot tesz a felvételre. 
A felvételről az Egyetem Doktori Tanácsa dönt.
A doktori képzésben külföldi állampolgárok csak az Egyetem Doktori Tanácsa által szabott feltételek mellett vehetnek részt.
Nem magyar állampolgárok magyarországi doktori tanulmányaira a nemzeti felsőoktatásról szóló törvény rendelkezéseit kell alkalmazni, a következő eltérésekkel:
1. ha nem rendelkezik az ország területén lakóhellyel, a hallgatói jogviszony létesítése előtt be kell szereznie a külön jogszabályban meghatározott beutazásra és tartózkodásra jogosító engedélyt,
1. ha államilag támogatott/állami ösztöndíjas képzésben vesz részt a hallgató, csak nemzetközi szerződés, jogszabály, munkaterv vagy viszonosság alapján jogosult szociális vagy más ösztöndíjra, szociális támogatásra, tankönyv-, jegyzettámogatásra, lakhatási támogatásra,
1. a költségvetés pályázati úton elnyerhető ösztöndíj folyósításával nyújthat segítséget a tanulmányok folytatásához,
1. a határon túli magyarok a szomszédos államokban élő magyarokról szóló 2001. évi LXII. törvényben (a továbbiakban: kedvezménytörvény) foglalt feltételek szerint jogosultak részt venni az államilag támogatott doktori képzésben,
1. a doktori tanulmányok megkezdése előtt legfeljebb két féléven keresztül - hallgatói jogviszony keretében, az Nftv. 42. § (2) bekezdésében rögzített részismereti képzés formájában - előkészítő tanulmányokat folytathatnak.

[bookmark: _Toc230850133]Tanulmányok megkezdése
2. §

1. Doktori képzésben az kezdheti meg tanulmányait, aki a jelen szabályzat szerint felvételt nyert. Az, aki a doktori képzésbe felvételt nyert, az Egyetemmel hallgatói jogviszonyt létesíthet. A hallgatói jogviszony a beiratkozással jön létre.
A felvételi határozatban közölni kell a részvétel feltételeit (ösztöndíj, esetleges visszatérítési kötelezettség stb.).

3. §
1. Kreditpont követelmények: A doktori képzésben a tanulmányi és egyéb követelmények teljesítésének ellenőrzése kreditrendszerben történik.
A doktorandusznak a komplex vizsgára történő jelentkezéskor igazolnia kell legalább 90 kredit összegyűjtését. A kutatási és disszertációs szakaszt az a doktorandusz kezdheti meg, aki sikeres komplex vizsgát tett, négy lezárt félévvel rendelkezik és az első négy félév alatt legalább 120 kreditet és ezen belül valamennyi tanulmányi kreditet összegyűjtötte
A doktorandusznak tanulmányi, kutatási és publikációs krediteket kell gyűjtenie, amelynek konkrét értékeit a Tudományági Doktori Tanácsok határozzák meg.
A képzés alapvető szakmai dokumentumai
1. Doktori program: a Tudományági Doktori Tanács által a tématerületekhez kapcsolódóan kialakított oktatási, kutatási program.
1. Tantárgyi program: az egyes tantárgyak keretében elsajátítandó ismereteket határozza meg. Az egyes tantárgyak programjait és azok előtanulmányi feltételeit az oktatásukért felelő Tudományági Doktori Tanács határozza meg.
A tanulmányokra vonatkozó rendelkezések
1. A doktoranduszok tanulmányi és vizsgaügyeiben első fokon eljáró testület a Tudományági Doktori Tanács.
1. A tanév félévekre /ezeken belül szorgalmi időszakra, vizsgaidőszakra, kutatási időszakra és szünetekre/ tagozódik. Szünetek a törvényes munkaszüneti napok, ezeken kívül évi huszonöt nap szünet – elsősorban július és augusztus hónapokban – vehető igénybe, melynek a fenti időtartamon belüli időbeli ütemezését az intézet igazgatójával egyeztetni kell. Az ösztöndíjat a szünet idejére is folyósítani kell.
1. Átvétel: más Egyetemen szervezett doktori képzésben résztvevő hallgató átvételét kérheti a Miskolci Egyetemre, ha az általa végzendő tanulmányok és kutatótevékenység feltételei a doktori képzés keretein belül biztosítottak. Az átvétel feltételeiről – az anyagi kérdéseket is beleértve – az Egyetem Doktori Tanácsa dönt.
1. Párhuzamos képzés: a doktorandusz – a doktori képzéshez szorosan illeszkedő szakterületen – a Tudományági Doktori Tanács engedélye alapján párhuzamos képzésben vehet részt. Az engedély a képzésben való teljesítés alapján visszavonható. 
1. Áthallgatás: a doktorandusz külön engedély nélkül részt vehet az Egyetem bármely kara által meghirdetett valamennyi előadáson.
1. Vendéghallgatói jogviszony: a doktorandusz másik felsőoktatási intézményben résztanulmányokat folytathat a Tudományági Doktori Tanács engedélye alapján, a másik intézményben szerzett kreditek beszámításra kerülnek a doktori tanulmányokba.
1. Tájékoztatás a követelményekről: a dékán gondoskodik arról, hogy a doktori iskola tématerületei, témacsoportjai előírásait megismerhessék a beiratkozó hallgatók. A doktori képzés során a követelményeket a munkaterv esetében a témavezető, a doktorandusz által vállalt oktatási feladatra vonatkozóan az intézetigazgató, a felveendő tárgyak esetében a tantárgy előadója határozza meg. A tantárgyi követelményekről, a számonkérés formáiról, a tankönyvekről, jegyzetekről a félév elején, legkésőbb az első órarendi foglalkozáson tájékoztatást kell adni és a doktori iskola honlapján közzé kell tenni.
1. Részvétel a foglalkozásokon: a Tudományági Doktori Tanács határozza meg azokat a tanulmányi és egyéb foglalkozásokat, amelyeken a hallgató részvétele kötelező és a doktori program részét képezi.
1. A tantárgyak meghirdetése, felvétele:
ja) A Tudományági Doktori Tanács döntése alapján az egyes tantárgyak kötelező, kötelezően választhatóként vagy szabadon választhatóként kerülnek meghirdetésre.
jb) 	A választható tantárgyaknál gondoskodni kell megfelelő, tanévenként legalább kétszeres kreditnek megfelelő választék meghirdetéséről.
jc) 	A vizsgával záruló tantárgyak meghirdethetők a tanórák megtartásával és anélkül is. Ez utóbbi esetben csak vizsgázni lehet, félévközi követelmények nem teljesíthetők.
jd) 	Ha egy felvett tantárgy kredit pontjait a hallgató nem tudta megszerezni az adott félévben, egy későbbi félévben a tantárgyat újra felveheti. Ha a félévközi követelményeket teljesítette, akkor a hallgatónak csak vizsgáznia kell a következő félévben. Ha a félévközi követelményeket nem tudta teljesíteni, akkor a hallgatónak a tantárgy felvételét újra be kell terveznie abban a félévben, amikor az meghirdetésre kerül.
je) 	A tantárgyak kijelöléséért és meghirdetéséért a Tudományági Doktori Tanács felelős.
jf) 	A doktorandusz minden szemeszter kezdetén köteles oktatási/képzési – kutatási tervet készíteni, amit a témavezető hagy jóvá, és amelyet a jóváhagyás után a doktorandusz köteles megküldeni a Doktori Iskola vezetőjének.
 Az ismeretek ellenőrzésével kapcsolatos rendelkezések
1. Elektronikus leckekönyv (a továbbiakban: leckekönyv): a beiratkozások megtörténtét, a tanulmányi és vizsgakötelezettségek teljesítését és az ezekkel kapcsolatos körülményeket, valamint - a publikációk kivételével - az összes kreditpontért folytatott tevékenységet igazoló okirat, amelyeket a Neptun rendszerben kell vezetni.
Az egyes tantárgyak félévi követelményeinek teljesítését a Neptunban a tantárgyfelelős igazolja. Akadályoztatása esetén a teljesítést az intézetigazgató vagy a dékán igazolja a Neptun rendszerben.
A szabadon választott (fakultatív) tantárgyakból az aláírás megtagadása esetén a tantárgyat a leckekönyvből törölni kell a Neptun rendszerben. Más tantárgyak esetén az „aláírás megtagadva” bejegyzést kell bevezetni.
Nem kaphat félévvégi aláírást az a doktorandusz, aki a tantárgyból az előírt évközi kötelezettségeinek nem tett eleget. A mulasztás pótlására az intézet legkésőbb a szorgalmi időszak utolsó hetében köteles lehetőséget biztosítani. A szorgalmi időszak végét követően az aláírások pótlását a Tudományági Doktori Tanács engedélyezheti. Az erre vonatkozó kérelmet azintézeti hirdetmények ismeretében a karok dékáni hivatalaiba kell benyújtani legkésőbb az utolsó tanítási napon, illetve a hirdetmények közzétételét követő 5 napon belül a szükséges igazolásokkal együtt. A Tudományági Doktori Tanács az engedélyében megszabja az aláírás pótlásának határidejét és erről értesíti a kar dékáni hivatalát. A Tudományági Doktori Tanács külön kérelem nélkül a tanszéki/intézeti értesítés alapján egy tárgyból, egyszeri pótlási lehetőséget engedélyezhet, határidő kitűzésével. A félévközi teljesítés pótlására a vizsgaidőszak feléig van lehetőség.
Hosszabb betegség, vagy a hallgató önhibáján kívüli ok, körülmény esetén a félévvégi aláírás határidejét a Tudományági Doktori Tanács meghosszabbíthatja. Az erre vonatkozó kérelmet a szükséges igazolásokkal együtt az utolsó oktatási napig, illetve indokolt akadályoztatás esetén az akadály megszűnése után haladéktalanul kell benyújtani. 
Ha a doktorandusz elmulasztja a pótlási kötelezettség teljesítését, akkor a határidő leteltét követően a tárgyat a leckekönyvéből törölni kell. A leckekönyvből törölt tárgyból a hallgató csak annak ismételt lehallgatása után szerezhet aláírást.
Vizsgázni – az elővizsgát és az engedélyezett eseteket (méltányosság) kivéve – csak a vizsgaidőszakban lehet.
A doktorandusz létszámnak megfelelő vizsganapot a tantárgyfelelős, illetve vizsgáztatója a hallgatói javaslatokat figyelembe véve adja meg, gondoskodva arról, hogy a hallgatók a vizsgákat megfelelően elosztva tehessék le és legyen idejük és lehetőségük a sikertelen vizsgák megismétlésére is. A vizsganapok megfelelő számú kijelöléséért és közzétételének megtörténtéért az intézetigazgató felel.
Elővizsgát tenni a szorgalmi időszak utolsó hetében, kivételesen ezt megelőzően is lehet. Elővizsgázni – az előadóval, illetve vizsgáztatóval történő egyeztetés után és a feltételek megléte esetén – minden hallgatónak joga van.
A doktorandusz a kitűzött vizsganapok szem előtt tartásával a Neptun rendszeren keresztül – a kari előírások szerint – köteles vizsgára jelentkezni.
A doktorandusz vizsgára csak akkor bocsátható, ha az adott tantárgyból a félévvégi aláírást megszerezte, az esedékes díjat, önköltséget megfizette, az előírt tanulmányi rend feltételeit maradéktalanul teljesítette, továbbá megelőző tanulmányi félévének dékáni lezárása megtörtént.
A vizsgákat az Egyetem hivatalos helyiségeiben kell lefolytatni. A dékán ettől indokolt esetben eltérést engedélyezhet, kijelölve a vizsga helyét is. A vizsga lefolytatható: szóban, vagy írásban, illetve írásban és szóban is. Az összevont vizsga és a szigorlat szóban, vagy írásban és szóban együttesen tehető.
A vizsgáztatást a tantárgy előadója, illetve az intézetigazgató által megbízott oktató(k) végzi(k). A szóbeli vizsgák nyilvánosak, a nyilvánosságot a dékán indokolt esetben korlátozhatja. A vizsgázó számára biztosítani kell a felelete előtti felkészülést.
A doktorandusz kérésére az első és második ismételt vizsgát is legalább két tagú bizottság előtt kell lefolytatni. Ismételt vizsga esetén a doktorandusz kérelmére a bizottságba a korábbi vizsgán részt nem vett oktatókat is ki kell jelölni, ez esetben a vizsgán a kar egy további képviselőjének jelen kell lenni. A bizottság elnökét és tagjait az intézetigazgató jelöli ki. Amennyiben a tárgy előadója az intézetigazgató, a kar dékánja dönt e kérdésben. 
A vizsgajegy leckekönyvi bejegyzésére és aláírására a tantárgy leckekönyvben feltüntetett előadója, vagy a vizsgáztató oktató, illetve a vizsgabizottság elnöke jogosult. A vizsgajegyet és a vizsgáztató oktató aláírását az osztályzat megszerzésével egy időben a vizsgalapra és a Neptunba be kell jegyezni.
A tantárgyi programban meg nem hirdetett, de felvett tantárgyak eredményét a Neptun rendszerbe kell bejegyezni.
A megfelelő – a képzési célhoz igazodó, egymásra épített – ellenőrzési formákat a doktori program határozza meg.
1. A tananyag ismeretének értékelése ötfokozatú: jeles (5), jó (4), közepes (3), elégséges (2), elégtelen (1) minősítés lehet.
A tantárgyak főbb számonkérési formái a következők:
ba)	A beszámoló a doktori programban meghatározott egy oktatási időszakot átfogó ismeretanyag számonkérése.
bb)	A kollokvium valamely tantárgy – általában egy oktatási időszakot átfogó – anyagának számonkérése. Ennek keretében meg kell győződni arról, hogy a hallgató milyen szinten sajátította el a tananyagot, illetve arról, hogy képes lesz-e az erre épülő további tananyag elsajátítására. A kollokvium értékelése ötfokozatú minősítéssel történik.
bc)	A vagylagosan előírt tantárgyak közül kötelezően választott tantárgyak számonkérési formáira a fenti bekezdésekben foglalt rendelkezéseket kell alkalmazni.
bd)	A szabadon választott tantárgyakból beszámoló vagy kollokvium írható elő. Ha a szabadon választott tantárgy vonatkozásában számonkérés nincs előírva, a foglalkozások látogatását az oktató a leckekönyvben a Neptun rendszeren keresztül igazolja.
Beszámoló vagy kollokvium esetén az oktató a doktorandusznak oktatási időszakban nyújtott teljesítménye alapján 
1. „kiválóan megfelelt” vagy „megfelelt” értékelést, illetve
jeles vagy jó osztályzatot ajánlhat meg.
A megajánlott értékelést (osztályzatot) a doktorandusz nem köteles elfogadni, kérheti vizsgára bocsátását.
A sikertelen vizsgát ugyanabban a vizsgaidőszakban lehet megismételni. Amennyiben a második ismételt vizsga is sikertelenül zárul, akkor a tárgyat a leckekönyvből törölni kell. A leckekönyvből törölt tárgyból a hallgató csak annak ismételt felvétele után szerezhet érdemjegyet.
Ha a doktorandusz a kapott érdemjegyet, értékelést javítani akarja, oktatási időszakonként a Tudományági Doktori Tanács által meghatározott számú tantárgyból újabb vizsgát tehet. Ez esetben akkor is az újabb vizsgán megszerzett érdemjegy az érvényes, ha az rosszabb a korábbinál. Az újabb vizsga eredményét a vizsgáztató a leckekönyvbe jegyzi be a Neptun rendszeren keresztül.
A doktorandusz tanulmányi eredményét a leckekönyvbe a Neptun rendszeren keresztül írják be az arra jogosult személyek. A leckekönyv közokirat. A Neptun rendszerbe történő bármilyen illetéktelen bejegyzésnek fegyelmi, illetve büntetőjogi következményei vannak. A doktorandusz tanulmányi munkájának mennyiségét az adott félévben, valamint a tanulmányok kezdetétől megszerzett kreditek száma mutatja. A tanulmányi munka minőségét a kreditekkel súlyozott tanulmányi átlag adja.
Súlyozott átlag = Σ (kreditpont x érdemjegy) /összes, a tanulmányi munkából származó kreditpont
Háromfokozatú minősítés esetén a kreditponttal súlyozott tanulmányi átlag megállapításakor a jól megfelelt minősítést jeles (5), a megfelelt minősítést közepes (3), a nem felelt meg minősítést elégtelen (1) érdemjeggyel kell figyelembe venni. A vizsgakötelezettségek és egyéb tantervi követelmények teljesítését a leckekönyvben a kar dékáni hivatala igazolja. A súlyozott átlag számításánál érdemjegyként minden kollokvium osztályzatot a végeredménnyel (tehát ismételt vizsga esetén a legutolsó osztályzattal) kell figyelembe venni. A szorgalmi vizsgajegyek az átlagba nem számíthatók be. A súlyozott átlagot két tizedesjegy pontossággal kell kiszámítani és az eredményt be kell vezetni a hallgató leckekönyvébe a Neptun rendszeren keresztül
A súlyozott tanulmányi átlageredmény:
1. kitűnő, ha az átlag 5,00
1. jeles, ha az átlag 4,51-4,99
1. jó, ha az átlag 3,51-4,50
1. közepes, ha az átlag 2,51-3,50
1. elégséges, ha az átlag 2,00-2,50
1. elégtelen, ha az átlag nem éri el a 2,00-át
Szünetel a hallgatói jogviszony a doktori képzésben, ha         a hallgató bejelenti, hogy a következő képzési időszakban hallgatói kötelezettségének nem kíván eleget tenni, illetve, ha a hallgató a soron következő képzési időszakra nem jelentkezik be. A hallgatói jogviszony egybefüggő szüneteltetésének ideje nem lehet hosszabb, mint két félév. A hallgató három alkalommal élhet a hallgatói jogviszonyának szüneteltetésével.	A hallgató egybefüggően négy félévig szüneteltetheti hallgatói jogviszonyát, ha részére csecsemőgondozási díjat, gyermekgondozási díjat vagy – szülési szolgálatmentességére tekintettel – illetményt folyósítanak.
A Tudományági Doktori Tanács a hallgató kérelmére engedélyezheti a hallgatói jogviszony szünetelését a fentiekben meghatározottnál hosszabb, egybefüggő időtartamban is, az első félév teljesítése előtt is, vagy a már megkezdett képzési időszak végéig, az adott képzési időszakra vonatkozóan feltéve, hogy a hallgató a hallgatói jogviszonyból eredő kötelezettségeinek szülés, továbbá baleset, betegség vagy más váratlan ok miatt, önhibáján kívül nem tud eleget tenni.
A fokozatszerzési eljárásban a hallgatói jogviszony szünetelése legfeljebb két félév, a doktorandusz szülésére tekintettel legfeljebb hat félév.
A doktori képzésben a hallgatói jogviszony megszűnik:
1. ha a doktoranduszt másik felsőoktatási intézmény átvette, az átvétel napján,
1. ha a doktorandusz bejelenti, hogy megszünteti a hallgatói jogviszonyát, a bejelentés napján,
1. ha a doktorandusz nem folytathatja tanulmányait államilag támogatott/állami ösztöndíjas képzésben, és önköltséges képzésben nem kívánja azt folytatni,
1. a doktori képzés azon nyolcadik féléve végén, amelyre a hallgató bejelentkezett,
1. ha a doktorandusz hallgatói jogviszonyát – fizetési hátralék miatt – a rektor megszünteti, a megszüntetés tárgyában hozott döntés jogerőre emelkedésének napján,
1. a kizárás fegyelmi határozat jogerőre emelkedésének napján,
1. ha a doktorandusz a komplex vizsgát nem teljesítette, a kötelezettség elmulasztásának, illetve a vizsga sikertelenségének napján, 
1. azon félév utolsó napján, amelyben a hallgató az abszolutóriumot megszerezte,
1. ha egymást követő harmadik alkalommal nem jelentkezett be a következő félévre.
 Az abszolutórium azt tanúsítja, hogy a doktorandusz a „képzési és kutatási”, és a „kutatási és disszertációs” szakaszban a jogszabályokban és a szabályzatokban foglalt követelményeket teljesítette, az előírt 240 kredit pontot megszerezte.
A 2016/2017. tanév I. félévétől – és ezt követően felmenő rendszerben – hallgatói jogviszonyt létesítő, Nftv. hatálya alá tartozó állami (rész) ösztöndíjas hallgatóról, ha a tanév végén a doktori iskola megállapítja, hogy az utolsó két olyan félév átlagában, amelyben hallgatói jogviszonya nem szünetelt és nem szerzett legalább 20 kreditet, tanulmányait a következő tanévben csak önköltséges képzésben folytathatja.
Ha a magyar állami ösztöndíjas doktorandusznak a tanulmányai befejezése előtt megszűnik a hallgatói jogviszonya, vagy tanulmányait bármely okból önköltséges képzési formában folytatja tovább, helyére – ilyen irányú kérelem esetén – az önköltséges képzési formában azonos doktori iskolában tanulmányokat folytató hallgató léphet. Az átsorolásról az Egyetem Doktori Tanácsa a Tudományági Doktori Tanács javaslata alapján a doktorandusz tanulmányi teljesítménye alapján dönt. Az átsoroláshoz a doktorandusznak félévente minimum 40 kredit pontot kell megszereznie.
A doktori képzésben nem kell alkalmazni a képzés kreditértéke legalább harmadának az Egyetem adott doktori képzésén történő megszerzésére vonatkozó, az Nftv 49.§ (7) bekezdésében foglalt előírást.

4.§
1.  A szervezett képzésben résztvevő magyar állampolgárságú, vagy jogszabály, illetve nemzetközi megállapodás alapján velük azonos elbírálás alá eső külföldi doktorandusz állami ösztöndíjat kaphat.
A szervezett képzésben résztvevő doktorandusz folyamatosan, vagy megszakításokkal összesen 48 hónapig jogosult állami ösztöndíjra. Az államilag támogatott teljes idejű képzésben részt vevő doktorandusz hallgató doktorandusz ösztöndíjának éves összege a költségvetési törvényben e célra megállapított normatíva éves összege. A bejelentkezett doktoranduszok számára az így meghatározott éves összeg egy tizenketted részét kell havonta kifizetni. Továbbá a doktoranduszokat megilleti a tankönyv-, jegyzettámogatási, sport- és kulturális normatíva 56 %-a. Az állami doktoranduszi ösztöndíj-kereteknek az egyes Doktori Iskolák közötti felhasználásáról az Egyetemi Doktori Tanács dönt.
A rövid mobilitási programban résztvevő állami ösztöndíjas hallgatót a mobilitás időtartamára az ösztöndíj megilleti.
Nem állami doktori (PhD) ösztöndíjak létesítése:
1. Az Egyetem a doktoranduszok részére saját bevétele terhére is biztosíthat ösztöndíjat, amelynek összege az állami ösztöndíjtól eltérhet. Az ösztöndíj létesítésére, kifizetésére vonatkozóan irányadók a jelen szabályzatban foglaltak. A ProFuturo ösztöndíjra vonatkozóan irányadók az Egyetem Hallgatói Követelményrendszerben foglaltak.
1. A saját bevétel terhére folyósítandó ösztöndíj esetén a szerződést az Egyetem nevében a rektor köti. A szerződés nyílt (megpályázható) ösztöndíjra köthető. A szerződéshez az érintett Tudományági Doktori Iskola vezetője és a dékán szignója is szükséges.
1. A szerződésben rögzíteni kell az ösztöndíj havi összegét (az éves növekmény mértékét), továbbá azt, hogy az ösztöndíjat az adományozó milyen ütemezésben utalja át az Egyetemnek. Az Egyetem az ütemezésnek megfelelően gondoskodik az ösztöndíj kifizetéséről.
1. A szerződés tartalmazhat megállapodást a kutatás támogatásáról. A szerződés a hatályos jogszabályokkal és az egyetemi szabályzatokkal – különösen a jelen szabályzattal – ellentétes pontokat nem tartalmazhat.
1. A nem állami doktori ösztöndíj maximum négy év (negyvennyolc hónap) időtartamra adható.
1. A nem állami ösztöndíjra nyílt pályázatot kell kiírni. Pályázók lehetnek a doktori képzés nappali vagy levelező tagozatára felvételt nyert hallgatók. A pályázati feltételeket a tudományos ügyekért felelős rektorhelyettes, valamint a saját bevétel forrásától függően a támogató által kijelölt személy, a dékán és az érintett doktori iskola vezetője határozza meg. A pályázati kiírást az Egyetem honlapján kell közzétenni legalább nyolc napra. A beérkezett pályázatokat három vagy négy tagú bizottság bírálja el, a bizottság tagjai: tudományos ügyekért felelős rektorhelyettes, az érintett doktori iskola vezetője, a Kar dékánja, külső támogatásból nyújtandó ösztöndíj esetén a támogató által kijelölt személy
Akinek a hallgatói jogviszonya szünetel, az - erre az időszakra - támogatásban nem részesül, díjakat vagy térítéseket nem kell fizetnie. A doktorandusz a tanulmányok folytatása esetén a reá irányadó díjakat és térítéseket köteles fizetni. Akinek a hallgatói jogviszonya megszűnt, az a megszűnést követő hó első napjától támogatásban nem részesül, díjakat vagy térítéseket nem kell fizetnie.
A doktoranduszok, akik Miskolc közigazgatási határain kívül rendelkeznek állandó lakóhellyel, kollégiumi elhelyezést igényelhetnek. Azonos feltételek fennállása esetén a doktoranduszok a többi hallgatóval szemben prioritást élveznek. A doktoranduszok az alapképzésben résztvevő nappali tagozatos hallgatókkal azonos mértékű díjat fizetnek. Azok a doktoranduszok, akik kollégiumi elhelyezésre jogosultak lennének, de ebben nem részesülhetnek, havonta folyósítandó lakhatási támogatásban részesíthetők.
Önköltség, kedvezmény
1. A Tudományági Doktori Tanács javaslatot tehet az illetékességébe tartozó idegennyelvű doktori képzésben az önköltség összegére. Az önköltség összegét a tudományos ügyekért felelős rektorhelyettes határozza meg, és a fenntartó hagyja jóvá.
1. [bookmark: _Toc214958962][bookmark: _Toc389734832][bookmark: _Toc393193211]Az állami ösztöndíjban nem részesülő nappali tagozatos, és az egyéb képzési formákban résztvevő doktoranduszok önköltséget fizetnek. Az önköltséges képzésben résztvevőkkel az Egyetem képzési szerződést köt. A szerződés megkötése az illetékes kar dékánjának hatáskörébe tartozik.
[bookmark: _Toc230850136]Idegen nyelvű képzésben résztvevők önköltsége
5.§
1. Felvételi díj 		150 EURO
Önköltség:  maximum 3500 EUR/félév
A nem magyar állampolgárok főszabályként Magyarországon csak önköltséges képzésben vehetnek részt. A nemzeti felsőoktatásról szóló törvény vagy egyéb vonatkozó jogszabály a nemzetközi kötelezettségvállalásokkal összhangban meghatározza a nem magyar állampolgárok közül azt a kört, amely magyar felsőoktatási intézményben államilag finanszírozott/állami ösztöndíjas képzésben is részt vehet.
Az államilag finanszírozott/állami ösztöndíjas képzésben tanulmányokat folytató külföldi állampolgárokat automatikusan azonban nem illetik meg mindazok a szociális juttatások, mint a magyar hallgatókat. Az államilag finanszírozott képzésben részt vevő külföldiek nemzetközi megállapodás alapján jogosultak szociális juttatásokra, valamint a magyar hallgatókkal azonos módon illetik meg a szociális juttatások a Magyarországon élő menekült, menedékes, bevándorolt, letelepedett státuszú hallgatókat, továbbá az európai uniós joggyakorlat alapján az Európai Gazdasági Térséghez tartozó országok migráns munkavállalóit és gyermekeiket is, utóbbiakat állampolgárságuktól függetlenül.
A Magyar Kormány illetve valamely minisztérium által finanszírozott (pl. Stipendium Hungaricum Program, stb.) idegennyelvű önköltséges képzésben az önköltség összegére vonatkozóan irányadóak az egyedi megállapodásban foglaltak, továbbá felvételi eljárási díj nem kerül megállapításra. A megállapodás egy eredeti példányát a megkötést követően haladéktalanul be kell nyújtani a Nemzetköziesítési Központba, ahol irattározásra kerül. A megállapodásról a stratégiai kapcsolatokért felelős rektorhelyettes ad tájékoztatást az EDT felé.
[bookmark: _Toc214958964][bookmark: _Toc389734834][bookmark: _Toc393193212][bookmark: _Toc230850137]Díjak, térítések
6.§
1. A kollégiumi térítési díjra vonatkozóan az SZMSZ III. kötet Hallgatói Követelményrendszer Szabályzatában (HKR) foglaltakat kell alkalmazni.
Amennyiben az egyéni felkészülésre külföldi állampolgár egyetemközi megállapodás alapján kéri felvételét, a feltételek (önköltség, egyéb díjak) tekintetében a két egyetem között megkötött megállapodásban foglaltak irányadók.
A doktorandusz által befizetett díjak bevételként az érintett doktori képzés költséghelyén, kollégiumi díj esetében pedig az érintett kollégiumi épület költséghelyén kerülnek nyilvántartásra.
A doktori iskolák éves költségei az érintett kar üzleti tervében, külön egységként kerülnek megtervezésre. A ténylegesen felmerülő költségek vonatkozásában az Egyetem Fenntartó által elfogadott üzleti tervének a doktori iskolákra vonatkozó része az irányadó.
A pénzügyi források felhasználását az Egyetem belső ellenőrzést végző szervezeti egysége ellenőrzi, éves munkatervébe illesztve. Megállapításait közli a gazdasági vezetővel és a rektorral, aki a doktoranduszokat érintő észrevételekről tájékoztatja a Tudományági Doktori Tanácsot.
A rektor indokolt esetben soron kívüli vizsgálatot is elrendelhet. Köteles elrendelni, ha azt az Egyetem Doktori Tanácsa vagy a Tudományági Doktori Tanács elnöke kezdeményezi. Ebben az esetben a revizori jelentés egy példányát – az annak nyomán tett intézkedésekről szóló tájékoztatással együtt – meg kell küldeni az Egyetem Doktori Tanácsa elnökének és a Tudományági Doktori Tanács elnökének is.
A rektor soronkívüli vizsgálatot rendelhet el a doktoranduszok által befizetett díjak és térítések, valamint a rájuk eső állami hallgatói előirányzat kari felhasználása vonatkozásában legalább tíz doktorandusz együttes, írásba foglalt és megindokolt, eredeti aláírásokkal ellátott kezdeményezésére. A beadványban foglaltakról ebben az esetben ki kell kérni a Tudományági Doktori Tanács, illetve a témavezető írásbeli nyilatkozatát is. A revizori jelentés egy példányát – az annak nyomán tett intézkedésekről szóló tájékoztatással együtt – meg kell küldeni a kezdeményező doktoranduszoknak is.
A díjak és térítések téves megállapítása esetén a doktoranduszok jogorvoslattal élhetnek a Térítési és juttatási szabályzatban foglaltak szerint.
[bookmark: _Toc230850138]A doktoranduszokra vonatkozó szabályok
7.§
1. A doktoranduszokra vonatkozóan a jelen szabályzatban nem szabályozott kérdésekben az Egyetem Hallgatói Követelményrendszerében, Az Egyetemen fogyatékossággal élő hallgatók előnyben részesítési szabályzatában, továbbá az egyéb vonatkozó belső szabályzatokban foglalt rendelkezéseket kell alkalmazni.



[bookmark: _Toc230850139]13.sz. melléklet A doktori képzéshez kapcsolódó ügyviteli feladatok ellátásának rendje
[bookmark: _Toc230850140]Feladatkörök

1.§
1. Doktori Iskola feladatai
1. A felvételi eljárás szakmai lebonyolítása: jelentkezési anyagok áttekintése, felvételi beszélgetések megszervezése, felvételi követelmények meghatározása és felvételi javaslat előkészítése.
1. A jelentkezők és témavezetők összerendelése, Letter of Acceptance kiállítása és kezelése.
1. A hallgatók szakmai nyomon követése a képzés teljes időtartama alatt.
1. Kreditelszámolási folyamat koordinálása, kreditlapok ellenőrzése és nyilvántartása, a jóváhagyott kreditek továbbítása a Dékáni Hivatal felé.
1. Komplex vizsgák előkészítése: jelentkezések kezelése, vizsgatárgyak és bizottsági tagok kijelölésének előkészítése.
1. Műhelyviták és nyilvános védések szakmai megszervezése, időpont-egyeztetés, dokumentációk összegyűjtése.
1. Doktori eljárás indításának szakmai ellenőrzése, védési bizottság összetételének jóváhagyása és előterjesztés a TDT felé.
1. Hallgatói státuszváltozások (pl. passziválás, abszolutórium) szakmai véleményezése és előkészítése.
1. Stipendium Hungaricum beszámolókhoz és egyéb adatszolgáltatásokhoz szükséges szakmai adatok biztosítása.
1. Ellátja a végzéssel kapcsolatos ügyintézést, közreműködik a doktori képzéssel kapcsolatos leckekönyvek készítésében.
1. Egyéb tanulmányi kérelmek kezelése (pl. témavezetőváltás).
Dékáni Hivatal feladatai:
1. Felvételi adminisztráció lebonyolítása: behívó levelek kiküldése, pontozó lapok kezelése, jegyzőkönyvek továbbítása.
1. Hallgatók Neptun-rendszerben történő rögzítése, személyes adatok és képzési adatok kezelése.
1. Beiratkozási folyamat adminisztrációja, hallgatói tájékoztatás, pénzügyi adatszolgáltatás az önköltség kiírásához.
1. Tárgyfelvétel során felmerülő adminisztratív problémák kezelése.
1. Kreditadatok rögzítése a Neptun rendszerben a jóváhagyott kreditelszámolások alapján.
1. Komplex vizsga és kutatószemináriumi előadások megszervezése.
1. Komplex vizsga, abszolutórium és doktori eljárás döntéseiről szóló határozatok kiküldése.
1. Bírálók felkérése.
1. Nyilvános védések meghirdetése, megszervezése.
1. Kommunikáció és dokumentumkezelés a doktori eljárás során.
1. A műhelyvita és a nyilvános védés jegyzőkönyveinek, adatainak rögzítése.
1. A TDT üléseinek megszervezése, jegyzőkönyvvezetés, határozatok elkészítése és azok megküldése az érintettek felé.
1. Igazolások kiállítása a hallgatói jogviszonyról, a teljesített tanulmányokról, leckekönyv kiadása magyar és angol nyelven, valamint kapcsolattartás külső szervekkel (pl. nagykövetségek).
1. Neptun nyilvántartás folyamatos frissítése.
1. Ellátja a végzéssel kapcsolatos ügyintézést, közreműködik a doktori képzéssel kapcsolatos leckekönyvek készítésében.
A jelen mellékletben rögzített feladatmegosztástól az egyes tudományági doktori iskolák gyakorlata eltérhet a doktori iskola és dékáni hivatal feladatai tekintetében.
Tudományszervezési Központ/TSZK feladatai
1. Felvételi eljárás központi meghirdetése (Felvi.hu, egyetemi honlap).
1. Központi felvételi jelentkezések kezelése, továbbítása a doktori iskolák felé.
1. Felvételi értesítések kiküldése.
1. Az EDT üléseinek megszervezése, jegyzőkönyvvezetés, határozatok elkészítése és azok megküldése az érintettek felé.
1. Doktoranduszok központi nyilvántartása és statisztikai adatszolgáltatások kezelése.
1. Komplex vizsga és doktori eljárás eredményeinek nyilvántartása.
1. Doktori eljárás indításához benyújtott kérelmek átvétele és formai ellenőrzése.
1. Oklevélszám kiadása, doktori oklevelek elkészítése, doktori oklevelek nyilvántartása és adatszolgáltatás (pl. OH-jelentések).
1. Fokozatszerzéshez kapcsolódó központi igazolások kiállítása.
1. Oklevél másodlatok elkészítése.
1. Doktori anyakönyv vezetése.
1. Doktorrá avatás szervezése és az ehhez kapcsolódó adminisztráció.
1. Központi adatbázisok és statisztikák kezelése.
1. ODT felhívására adatközlés a doktori képzésről.
Nemzetköziesítési Központ (NK) feladatai:
1. Külföldi jelentkezők DreamApply rendszerben feltöltött dokumentumainak ellenőrzése.
1. Külföldi hallgatók jelentkezési anyagainak kezelése és továbbítása a doktori iskolák felé.
1. Külföldi hallgatók Neptun-adatainak rögzítése és képzéshez rendelése.
1. Beiratkozáshoz kapcsolódó nemzetközi ügyintézés: tartózkodási engedély, TAJ, mentorálás, szállásügyek.
1. Stipendium Hungaricum hallgatók adatszolgáltatásának kezelése és koordinációja.
Oktatási Stratégiai Központ feladatai:
1. a hallgatói jogviszony-igazolások kiállításának egységes rendje, annak működtetése és ellenőrzése, valamint
1. a diákigazolványok érvényesítésével kapcsolatos ügyintézés, 
1. a TSZK és doktori iskolák értesítése az átsorolással érintett hallgatókról.

[bookmark: _Toc230850141]A doktori oklevelek, igazolások és másodlatok kiállítása
2.§
1. A doktori oklevél kiadásának feltétele a doktori fokozatszerzési eljárás sikeres befejezése, valamint az Egyetem Doktori Tanácsa határozatának jogerőre emelkedése. 
1. A doktori oklevelet az EDT határozata alapján a Tudományszervezési Központ (a továbbiakban: TSZK) készíti elő, a rektor és az EDT elnöke aláírásával és az Egyetem hivatalos bélyegzőjével ellátva.  
1. A doktori oklevelek nyilvántartásáról a TSZK Doktori Anyakönyvet vezet, amely tartalmazza az oklevelek sorszámát, kiállítási dátumát, a tudományterület, tudományág megnevezését, az oklevél tulajdonosának nevét, születési helyét, időpontját, hallgatói azonosítóját, törzskönyvi számát, a doktori fokozatszerzési eljárás megindításának időpontját, a védés időpontját, a doktori fokozat odaítélésének és az oklevél átvételének időpontját, a doktori értekezés címét, valamint az aláírásra jogosult személyek nevét. 
1. A Doktori Anyakönyvbe felvezetésre kerülnek a honosított doktori oklevelek, valamint a kiállított oklevél másodlatok (3) bekezdésben ismertetett adatai.
1. Oklevél másodlat kizárólag abban az esetben állítható ki, ha az eredeti oklevél megsemmisült, elveszett, vagy az érintett személy igazoltan nem képes azt bemutatni. 
1. A másodlat kiállításához a kérelmező írásbeli nyilatkozata szükséges, amelyben kijelenti, hogy az eredeti oklevél megsemmisült vagy elveszett, valamint, hogy annak előkerülése esetén a másodlatot az Egyetem részére visszaszolgáltatja. A kérelem minta a szabályzat 14.sz. mellékletét képezi.
1. A másodlaton jól láthatóan fel kell tüntetni a „MÁSODLAT” megjelölést, és azt külön sorszámmal kell nyilvántartásba venni. Az oklevél másodlat az Oktatási Hivatal által kibocsátott és egyedi nyomtatványsorszámmal ellátott oklevél-formanyomtatványon állítandó ki.
1. Igazolás a doktori fokozat megszerzéséről az oklevél kiadásáig a TSZK által adható ki, az EDT határozatának hivatkozásával. 
1. A költségviselésre a Szervezeti és Működési Szabályzat III. kötet Hallgatói Követelményrendszer szabályai az irányadóak.
1. A doktori tanulmányokról igazolást az illetékes dékáni hivatal állít ki.


[bookmark: _Toc230850142]14. sz. melléklet Kérelem doktori oklevél másodlat kiállításához

A kérelmező adatai  
(Kérjük, hogy a személyazonosító igazolványban szereplő adatok alapján szíveskedjen megadni!  A kérelmet nyomtatott betűkkel, olvashatóan szíveskedjen kitölteni!) 
Név: ………………………………………………………………………………
Születési név: …………………………………………………………………….
Születési hely: ……………………………………………………………………
Születési idő: …………………………………………………………………….
Anyja neve: ………………………………………………………………………
Lakcím: …………………………………………………………………………..
Telefonszám: ……………………………………………………………………..
 E-mail cím: ………………………………………………………………………
Az oklevél adatai  (sorszám, dátum, tudományterület, tudományág):…………………………………………………………………….

A kérelem benyújtásának oka 
Elveszett	 •	Megsemmisült: 	•
Megrongálódott: •	Névváltozás: 	•
 (

Dátum: ……………………………………… 

…………………………………….. 
                                                                                        Kérelmező aláírása 


[bookmark: _Toc230850143]15..sz. melléklet Jelentkezési lap


Jelentkezési lap
(nyilatkozat)


Alulírott ……………………………….. (név) a …………………… tanévben a Miskolci Egyetemen a ……………………………………. Doktori Iskolába felvételt nyert doktorandusz/ jelentkezett leendő doktorandusz (megfelelő rész aláhúzandó) kijelentem, hogy a kooperatív doktori képzésben kívánok részt venni. Kijelentem továbbá, hogy a nemzeti felsőoktatásról szóló 2011. évi CCIV. törvényben és a 387/2012. (XII.19.) Korm. rendeletben rögzített – a kooperatív doktori képzésre vonatkozó – feltételeknek megfelelek az alábbiak szerint.

A doktori témámhoz kapcsolódó területen, heti …. óra (legalább heti 20 óra) munkaidőben állok alkalmazásban
a) felsőoktatási intézménynél oktatói vagy kutatói munkakörben, vagy
b) egészségügyi szolgáltatónál, vagy
c) egyéb szervezetnél, amely
ca) rendelkezik a tudományos kutatásról, fejlesztésről és innovációról szóló 2014. évi LXXVI. törvény szerinti, a doktori képzés megkezdési időpontjától számítva három évnél nem régebben kiállított kutatás-fejlesztési minősítési szakvéleménnyel, vagy
cb) munkáltatóként rész vett vagy részt vesz a Nemzeti Kutatási, Fejlesztési és Innovációs Hivatal által meghirdetett Kooperatív Doktori Programban, vagy az Egyetemi Kutatói Ösztöndíj Program Kooperatív Doktori Programban, vagy 
cc) a doktori képzés kezdési időpontjától számítva három évnél nem régebben kutatás-fejlesztési támogatást nyert el a Nemzeti Kutatási, Fejlesztési és Innovációs Hivataltól.

Miskolc, 202……………………..
									………………………………….
										doktorandusz



									…………………………………...
										témavezető

									………………….………………………
									Tudományági Doktori Tanács Elnöke
Alátámasztó dokumentumok:
· munkáltatói munkaviszony igazolás
· ca), cb), cc) pontokhoz munkáltató nyilatkozata, igazolása



[bookmark: _Toc230850144]16. sz. melléklet Munkáltatói igazolás kooperatív doktori képzéshez
MUNKÁLTATÓI IGAZOLÁS
kooperatív doktori képzéshez
Alulírott
………………………………………
(székhely: ………………………………………),
mint munkáltató igazolom, hogy
Név: ………………………………………
Születési hely, idő: ………………………………………
Anyja neve: ………………………………………

intézményünknél / szervezetünknél
munkaviszonyban / közalkalmazotti jogviszonyban / egyéb foglalkoztatási jogviszonyban áll.

A foglalkoztatás adatai
· Munkakör megnevezése: ………………………………………
· Szervezeti egység: ………………………………………
· Jogviszony kezdete: ………………………………………
· Foglalkoztatás jellege: teljes / részmunkaidős
· Munkaidő: heti ……… óra (legalább heti 20 óra)

Igazoljuk, hogy a foglalkoztatott a doktori témájához kapcsolódó területen áll alkalmazásban, és foglalkoztatása megfelel a
2011. évi CCIV. törvény a nemzeti felsőoktatásról 108. § 22a. pontjában, valamint a
387/2012. (XII. 19.) Korm. rendelet 8/C. § (3) bekezdésében foglalt feltételeknek.

Igazoljuk továbbá, hogy a foglalkoztatás az alábbiak szerint valósul meg
(a megfelelő válasz megjelölendő):
☐ a) felsőoktatási intézménynél oktatói vagy kutatói munkakörben, vagy
☐ b) egészségügyi szolgáltatónál, vagy
☐ c) egyéb szervezetnél, amely
    ☐ ca) *rendelkezik a tudományos kutatásról, fejlesztésről és innovációról szóló
      2014. évi LXXVI. törvény szerinti, a doktori képzés megkezdési időpontjától
      számítva három évnél nem régebben kiállított
     kutatás-fejlesztési minősítési szakvéleménnyel, vagy
    ☐ cb)*munkáltatóként részt vett vagy részt vesz a
      Nemzeti Kutatási, Fejlesztési és Innovációs Hivatal által meghirdetett
      Kooperatív Doktori Programban, illetve az
      Egyetemi Kutatói Ösztöndíj Program Kooperatív Doktori Programjában, vagy
    ☐ cc) *a doktori képzés kezdési időpontjától számítva három évnél nem régebben
      kutatás-fejlesztési támogatást nyert el a
      Nemzeti Kutatási, Fejlesztési és Innovációs Hivataltól.

A foglalkoztatás során a munkaidő-beosztás biztosítja a doktori képzésben való részvételt, a vizsgakötelezettségek teljesítését és a felkészülési időt, figyelemmel a
2011. évi CCIV. törvény 44. § (5) bekezdés c) pontjára, továbbá a kooperatív doktori képzésre tekintettel a
44. § (5) bekezdés b) pontjában foglalt munkaidő-korlátozás nem alkalmazandó.

Jelen igazolást a kooperatív doktori képzésben való részvétel, valamint az ahhoz kapcsolódó ösztöndíj- és pályázati eljárások céljára állítjuk ki.

Kelt: ………………………………………, 20…… év …………… hó ……… nap


………………………………………
munkáltató képviselője
(beosztás)
aláírás, bélyegző


*A ca) cb) cc) pontban foglaltak jelölése esetén a feltételnek való megfelelést igazoló dokumentum csatolandó.

